text:
Imana ikora ibikomeye! Nyuma y’ imyaka 14 twarabuze urubyaro twabonye umwana
Chorus: “Akira ishimwe, Mana yanjye, kuko wakoze ibyo ntakekagaaaa, ibyo kwizera kwanjye kutashyikiraga, numutima wanjye ntibitekerezeeee”
Iri jambo ryarantangaje: “Nuko ibasha gukora ibiruta cyane ibyo dusaba, ndetse n’ibyo twibwira byose nk’uko imbaraga zayo ziri zidukoreramo….”. Abefeso 3:20
Imana ibasha gukora ibirenze kure ibyo twasaba ndetse n’ibyo twakwibwira byose ibigirishije ububasha bwayo bukorera muri twe. Imana ishimwe
Umuntu umwe yaratubwiye ngo ntayindi Bibiliya izandikwa, ahubwo ibyo ikora n’amategeko byayo izajya ibyandika ku mitima yacu, hanyuma tujye tubibwira abandi, abo twabibwiye nabo bazabibwire abandi gutyo gutyo…
Hari igihe dusoma Bibiliya tukajya twibwira ko Imana yakoraga kera ibitangaza kurubu itakibikora, ariko Imana iracyakora imirimo iruta cyane iyo twakwibwira.
Muri uyu mwaka wa 2015 Imana yarantunguye, mera nk’igihe Imana yakuraga abisirayeli mu bunyage, ngo bumvaga bameze nk’abarota kuko batashoboraga kubishyikira.
“ Ubwo Uwiteka yagaruraga abajyanywe ho iminyago b’i Siyoni, twari tumeze nk’abarota. Icyo gihe akanwa kacu kari kuzuye ibitwenge, n’indimi zacu zari zuzuye indirimbo.Icyo gihe bavugiraga mu mahanga bati “Uwiteka yabakoreye ibikomeye.” Uwiteka yadukoreye ibikomeye, natwe turishimye. Zaburi 123:1-3
Njye nashatse ( se marier) mukwa mbere 1999 sinahita mbyara, byarangoye kuko nibazaga ubuzima butarimo umwana nkumva simbushyikira, ariko igihe kigeze Imana ingirira neza impa abana b’impanga umuhungu n’umukobwa muri 2001. Muri 2002 nahise ntwita mbyaramo umwana w’umukobwa apfa arimo kuvuka . ubwo hari mu kwezi kwa cumi n’abiri 2002. Kuva icyo gihe inda yahise yifunga. Nta kintu nakimwe nigeze nkora ngo mpagarike kubyara cyane ko numvaga nkunze abana cyane, kandi nkabona impanga ari nk’umwana umwe mu nzu.
Kuva 2002 narasenze cyane ngo Imana itwongere abana, narivuje.. ngezaho ndekeraho. Nishyiramo ko byarangiye. Ku bantu bemera ko Imana ivuga, igihe kimwe Imana yantumyeho umuntu ngo Irirahiye ( Kurahira) ngo nitampa undi mwana nzareke kuyikorera, nanjye mpita nyisubizako naho itamumpa bitambuza kuyikorera kuko yangiriye ineza nyinshi.
Imyaka yabaye myinshi kugeza n’aho abaganga bamwe bambwiye bati rwose rekeraho. Najyaga nkoma agatima kubyo Imana yavuze, nkavuga ngo nkuko bavuze guhera kera ko Yesu azaza nubu bakaba bakimutegereje, nti buriya wenda na wa mwana azageraho aze! Ariko tekereza kugereranya kuzagaruka kwa Yesu no kongera kubyara, kandi koko imyaka yari ibaye myinsi, 14 utegereje ni myinshi
Dore abana bakurikiwe nyuma y’ imyaka 14
Mu kwezi kwa 12, 2014 ndibuka ko nafashe ikayi njya nandikamo ibyifuzo, nkandikamo ngo : Mbese Mana abantu bampanuriye ko nzabyara mu by’ukuri ni wowe wabatumye, cyangwa kuko bari baziko nkunda abana bampanuriye bakurikije ibyo banyifuriza! Igitangaje nari ndambiwe igihe cyanjye cyo gusubizwa kigeze kuko mu kwezi kwa mbere 2015 ariho namenye ko ntwite hanyuma kuri 30/08/2015 mbyara umwana mwiza w’umuhungu ukurikira aba 14 bazuzuza 15 muri uku kwezi kwa mbere 2016.
Imana ibasha gukora ibiruta cyane ibyo dusaba, dutekereza nk’uko imbaraga zayo ziri. Mu by’ukuri imbaraga z’Imana zibasha gukora ibirenze ibyo, yitwa Imana Ishobora byose, ikora uko ishaka igihe ishaka, ntacyo wayitwara , wayivumburaho, wayireba nabi , wayituka… ikiza nuko wayitegereza utuje.
Ibaze nawe: Ngo niyo ituma batwita, ikanatuma banabyara! Iryo jambo nararisobanukiwe cyane. Wenda wambwira ko ibyo atari ukuri kuko wowe upanga ngo nzatwita kuwa mbere bikaba, ariko burya hari ibyo udafitiye control, nko kurinda umwana munda, nko kumubwira ngo nasohoke munda, nko gutegeka ko azaza ari muzima yujuje ibyangombwa byose….
Uwo ninjye uvuze ariko hari n’abandi bavuga ugasanga koko ari Imana ikora ibihambaye.
Umuryango wa Damascene na Alice
Niba nawe hari ibyo Imana yagukoreye ugatangara, uyu ni umwanya wawe wo kubisangiza abafite imitima ikomeretse igasubizwamo intege. Ubwo buhamya wabunyuza kuri uru rubuga rw’ www.agakiza.org Imana ikaguha umugisha.
Ibihe byiza
Alice


c: text/html

text:
Ruhango: Intore 1419 zishoje urugerero zashimiwe mu ruhame uko zitwaye
Urubyiruko rw’abasore n’inkumi bagera ku 1419 bari bamaze amezi agera kuri atandatu bari ku rugerero mu bikorwa bitandukanye byo guteza imbere imibereho myiza y’abaturage, bashimiwe mu ruhame ibikorwa bakoze banashyikirizwa impamyabumenyi zigragaza ibikorwa byabaranze.
Uru rubyiruko rwakoraga ibikorwa bitandukanye mu tugari twose tugize akarere ka Ruhango, guhera tariki ya 12/01/2015 bigasozwa tariki ya 26/06/2015, rwashimiwe ubwitange n’umurava rwagaragaje muri iki gihe.
Bimwe mu bikorwa rwibanzeho muri iki gihe, birimo kubakira abatishoboye, kubaka uturima tw’igikoni hagamijwe guca imirire mibi no kurwanya bwaki mu bana, kwigisha abaturage gahunda za Leta n’ibindi bitandukanye.
Ubwo bashyikirizwaga impamyabumenyi bakanashimirwa tariki ya 04/07/2015 ku munsi wo kwibohora, uwavuze mu izina ryabo Munyarukundo Jean Bosco atuye umudugudu wa Muyange akagari ka Rwoga umurenge wa Ruhango, yashimye cyane Leta itkereza ku bikorwa byiza nk’ibi ikabimanura bikegera abaturage.
Avuga ko aho bari bari mu baturage, basize bahakoze ibikorwa by’intangarugero byakiriwe neza. Agahamya ko nubwo bavuye ku rugerero, ariko ibikorwa bakoragayo, nubundi ngo ntibizahagarara kuko batazigera biganda gukora icyateza imbere igihugu cy’u Rwanda n’isi yose muri rusange.
Ashyikiriza ishimwe aba basore n’inkumi, umunyamabanga wa Leta muri minisiteri y’ubuzima Dr. Ndimubanzi Patrick, yashimye uru rubyiruko ubwitanjye rwagaragaje mu gihe cy’amezi atanu, rukigomwa indi mirimo yaruteza imbere, rugashishikazwa no kubaka igihugu.
Arusaba ko rwakomerezaho, rukajya rusubira inyuma kureba ko ibyo rwakoze bitasubiye inyuma, ndetse rugahora hafi barumana barwo.

robotstxt: allowed

filter: keep


text:
Abahinzi bo mu Rwanda barasabwa gushyigikira ubwishingizi mu buhinzi
Minisiteri y’Ubuhinzi n’Ubworozi, ku wa kane tarki 11 Ukwakira, yatangije igikorwa cyo gufasha abahinzi kumenya gushyira ibikorwa byabo mu bwishingizi, biteganyiriza impanuka zishobora guturuka ku ihindagurika ry’ikirere, izuba ryinshi cyangwa imvura ikabije.
Minisiteri y’Ubuhinzi n’Ubworozi (MINAGRI), izafashwa na “Syngeta Foundation” isanzwe ikorana n’abahinzi bo muri Kenya kongera umusaruro no kubafasha mu byo gushingana ubuhinzi.
Minisitiri w’Ubuhinzi n’Ubworozi, Kalibata Agnès, yasobanuye (...)
Minisiteri y’Ubuhinzi n’Ubworozi, ku wa kane tarki 11 Ukwakira, yatangije igikorwa cyo gufasha abahinzi kumenya gushyira ibikorwa byabo mu bwishingizi, biteganyiriza impanuka zishobora guturuka ku ihindagurika ry’ikirere, izuba ryinshi cyangwa imvura ikabije.
Minisiteri y’Ubuhinzi n’Ubworozi (MINAGRI), izafashwa na “Syngeta Foundation” isanzwe ikorana n’abahinzi bo muri Kenya kongera umusaruro no kubafasha mu byo gushingana ubuhinzi.
Minisitiri w’Ubuhinzi n’Ubworozi, Kalibata Agnès, yasobanuye ko uburyo bw’ubwishingizi buje nyuma yo kubona ko abahinzi bo mu Rwanda bagira ibibazo bituruka ku kirere. Iyo gahunda ikazatuma abahinzi bagirirwa icyizere n’amabanki mu kubaha inguzanyo mu buhinzi.
Umuyobozi wa Syngenta Foundation,Marco Ferroni, yavuze ko ubu mu Rwanda bakorana n’abahinzi baba muri gahunda ya Tubura, igamije gutanga inyongeramusaruro no gufasha abaturage kubona umusaruro mwiza.
Yavuze kandi ko bazakwirakwiza ibyuma byikoresha (automated) bipima uko ikirere cyagenze mu gihembwe cy’ihinga, bakamenya niba imyaka yararumbijwe n’ikirere n’icyo abahinzi bazishyurwa.
Ku kibazo cy’ingano y’amafaranga abahinzi bazajya bishyura mu gushingana imyaka yabo, nta mubare ufatika ugaragazwa.
Abahagarariye Syngenta foundation, bavuga ko biterwa n’uko agace ukora ubuhinzi akoreramo, kibasirwa n’ikiza yashinganishijeho ubuhinzi bwe.
Uburyo amafaranga y’ubwishingizi azajya atangwa, bavuze ko niba abantu batse ubwishingizi ku kibazo cy’izuba ryinshi, umuhinzi uri mu gace gakunze kwibasirwa n’izuba cyane ariwe uzatanga amafaranga menshi.
Niyonshuti Bernardine yari ahagarariye abahinzi bo mu karere ka Huye, Umurenge wa Rusatira, bari muri gahunda ya Tubura, bakaba baratangiye gushingana ubuhinzi bwabo.
Niyonshuti yavuze ko kuzigamira ubuhinzi bwabo byabafashije, anavuga ko bitabatwara amafaranga menshi.
Niyonshuti yagize ati ”tumaze umwaka turi mu bwishingizi, kandi amafaranga dutanga si menshi, umuntu atanga igihumbi ku mwaka, imyaka yakwangirika, bakamusubiza ayo yaguze amafumbire n’abahinzi yakoresheje ahinga umurima we”.
Nyamara n’ubwo ubu bwishingizi buje, imibare igaragaza ko usibye ubwishingizi ku ndwara, ubundi bwishingizi bukiri hasi ku kigereanyo cya 3%.
Minisitiri Kalibata yavuze ko bazasobanurira abaturage bihagije mu kumvikanisha ibyiza byo kujya mu bwishingizi.
Minisitiri yavuze ko iyo Ibiza byibasiye agace runaka, ingamba zifatwa zitarobanura gusa abashinganishije ubuhinzi.
Iyi gahunda nshya ntabwo izakora ku bihingwa byose, ku ntangiriro ubwishingizi buzareba ku bishyimbo n’ibigori. Gusa bavuze ko nyuma bazajya bongeramo n’ibindi bihingwa.
Syngenta nayo igaragara nk’itarasobanukira abahagarariye ibigo byari byitabiriye itangizwa ry’igikorwa.
Abo muri BNR bibajije niba ije nk’ikigo cy’ubwishingizi, abo muri serivisi y’ubumenyi bw’ikirere babaza uko bazajya bakorana, cyangwa niba abahinzi bazajya bagendera ku bipimo bya Syngenta byonyine.
Syngenta izajya ikorana n’ibigo by’ubwishingizi bikorera mu Rwanda ikabihuza n’abahinzi bakorana.
Minisitiri Kalibata yavuze ko hazafatwa umwanya wo kwicarana n’ibigo byose birebwa n’uyu mushinga, bagasobanukirwa birenzeho.
Syngenta isanzwe ikorana n’abahinzi ikabageza ku bwishingizi. Imze gushyira mu bwishingizi abahinzi 73.000 muri Kenya. Rwanda abafite ubwishingizi mu buhinzi ni 25 gusa.
Uyu mushinga wo gushingana ubuhinzi, uturutse muri Kenya, ku izina rya “Kilimo Salama” bakaba bari kuwushakira irindi zina mu Kinyarwanda.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Iyi nkunga yahawe abahinzi bibumbiye muri koperative “Amizero Iwacu” yo mu murenge wa Mimuli, akarere ka Nyagatare, kuri uyu wa 10 Ukwakira 2016.
Ibi bikoresho byitezweho kubongerera umusaruro kuko batazongera guhinga ari uko imvura yaguye gusa.
Umuhango wo gutanga ibi bikoresho witabiriwe n’uhagarariye Minisiteri y’Ubuhinzi n’Ubworozi (MINAGRI), n’ uhagarariye Ishami ry’Umuryango w’Abibumbye ryita ku Biribwa (FAO).
Witabiriwe kandi n’ Umuyobozi w’akarere ka Nyagatare wungirije ushinzwe ubukungu n’iterambere ndetse n’abaturage.
Umuyobozi mukuru w’agateganyo wa Atlantis MFI, Alfred Ndayisaba, avuga ko inkunga nk’iyi izagera no ku bandi bahinzi bayifuza.
Yagize ati “Kuri ubu dutangiriye ku bahinzi ba Mimuli ariko n’abandi babyifuza tuzabageraho tubaha inkunga nk’iyi bityo umusaruro wabo wiyongere”.
Yongeraho ko bamaze kwakira ubusabe bw’abahinzi basaga ibihumbi 250 kandi ngo biteguye kuzabatera inkunga bifuza.
Ibikoresho byatanzwe ni imashini zikurura amazi eshatu, amatiyo 240 n’ibigendanye na yo, bikaba bifite ubushobozi bwo kuhira kuri hegitari 40 z’ubutaka.
Umuyobozi w’akarere ka Nyagatare wungirije ushinzwe ubukungu n’iterambere, Kayitare Didace, kimwe n’abahagarariye MINAGRI, bashimye iki gikorwa cya Atlantis MFI.
Bavuga ko kigamije guteza imbere ubuhinzi hongerwa umusaruro kandi kikibanda ku bahinzi baciriritse.
Umuyobozi wungirije wa FAO mu Rwanda, Dr Otto Muhinda, yasabye abibumbiye muri koperative Amizero Iwacu gufata neza ibikoresho bahawe.
Ati “Ibikoresho muhawe murasabwa kubibungabunga kugira ngo bizabagirire akamaro”.
Avuga ko FAO izakomeza kuba hafi abahinzi bo hirya no hino mu gihugu, ibagira inama ndetse inabagezaho ubufasha butandukanye.
Uhagarariye koperative Amizero Iwacu yahawe ibi bikoresho yavuze ko iyi nkunga izatuma batongera guhura n’ikibazo cy’amapfa nk’icyo bahuye nacyo uyu mwaka.
Ati “ Muri uyu mwaka aka Karere kacu katunguwe n’amapfa biba ngombwa ko mu duce twinshi bahabwa inkunga y’ibiribwa, ariko ndahamya ko ibi bikoresha duhawe bizatuma tutazongera guhura n’icyo kibazo”.
Atlantis MFI ni ikigo cy’imari iciriritse gifite icyicaro mu Mujyi wa Kigali, kikaba cyaratangiye gukorera mu Rwanda muri Nzeri 2014.


text:
Nahumu 1
Ibyi Nineve
1.Ibihanurirwa i Nineve. Igitabo cyiyerekwa rya Nahumu Umwelekoshi. 2.Uwiteka ni Imana ifuha kandi irahōra, Uwiteka arahōra kandi agira uburakari bwinshi, Uwiteka ahōra ababisha be kandi abanzi be ababikira umujinya. 3.Uwiteka ntiyihutira kurakara, afite ububasha bwinshi kandi ntabwo yatsindishiriza utsinzwe nurubanza. Inzira yUwiteka iba mu ishuheri no mu mugaru, kandi ibicu ni nkumukungu utumurwa nibirenge bye. 4.Acyaha inyanja igakama agakamya nimigezi yose, i Bashani ni Karumeli hararabye, nuburabyo bwi Lebanoni burarabye. 5.Imisozi iratigitira imbere ye nudusozi turayenga, kandi isi iterurirwa imbere ye, ni ukuri isi nabayituyemo bose. 6.Ni nde wabasha guhagarara imbere yumujinya we? Kandi ni nde wakwihanganira uburakari bwe bukaze? Umujinya we usutswe umeze nkumuriro, kandi ibitare ni we ubimenagura. 7.Uwiteka ni mwiza, ni igihome ku munsi wamakuba kandi azi abamwiringira. 8.I Nineve azahamarisha umwuzure wamazi menshi, kandi abanzi be azabakurikirana no mu mwijima. 9.Icyo mugambirira ku Uwiteka ni iki? Azahatsembaho, ntabwo umubabaro uzahagaruka ubwa kabiri. 10.Kuko na bo bamera nkamahwa asobekeranye cyangwa nkabinamye mu nzoga zabo, bazatwikwa nkibikūri byumye. 11.Hariho uwasohotse muri wowe wagambiriye ibibi ku Uwiteka, akagira abandi inama yo gukora ibibi. 12.Uwiteka aravuga ati Naho batunganirwa kandi ari benshi bazatsembwaho, kandi umwami wabo azaba avuyeho. Nubwo nakubabaje sinzongera kukubabaza ukundi. 13.Ndetse ubu ngiye kugucaho uburetwa bwe, nguceho ningoyi ikuboshye. 14.Kandi Uwiteka yategetse ibyawe ngo nta mbuto zitirirwa izina ryawe zizongera kubaho, nzaca igishushanyo kibajwe nigishushanyo kiyagijwe mbikure mu nzu yibigirwamana byawe, nzagucukurira imva yawe kuko uri umunyagisuzuguriro.
Uri gusoma Nahumu igice cya:


text:
“Mbese noneho ni ishimwe ry’abantu nshaka, cyangwa ni iry’Imana? Cyangwa se ni abantu nshaka kunezeza? Iyaba nkinezeza abantu simba ndi imbata ya Kristo (Mesiya).” Abagalatiya 1:10
“Ntimukabakorere bakibahagarikiye gusa ngo mumere nk’abanezeza abantu, ahubwo mumere nk’imbata za Kristo, mukore ibyo Imana ishaka mubikuye ku mutima.” Abefeso 6:6
Uko iminsi igenda itambuka, niko abantu bagenda bahinduka, cyakora ntawavuga ko abantu bose bagenda bahinduka baba babi kuko hakiriho abantu batahinduwe n’isi ahubwo baharanira kuyihindura uko umwami ashaka. Erega uvuze ngo abantu bose babaye babi waba unyuranije n’ijambo ry’Imana ryerekana ko hakiri ibihumbi bitarapfukamira baali! Ikibazo rero gikomeye muri iyi minsi, ni uko abantu batari bake baharanira gukora kugira ngo babashimwe n’abantu kuruta uko barahanira gushimwa n’Imana, ibi kandi bituma babaho mu buzima bwo gukorera ku ijisho ry’ababareba nyamara atari ko byakagombye.
Ntabwo umwizera nyakuri akwiye gukorera gushimwa na bantu mbere na mbere ahubwo akwiriye guharanira ko Imana yo mu ijuru ariyo ibanza kubona umurimo we. Ijambo ry’Imana ritubwira ko data wa twese uri mu ijuru ariwe ukwiriye kumenya imirimo yacu kuko ariwe uzayiduhembera”Mwirinde, ntimugakorere ibyiza byanyu imbere y’abantu kugira ngo babarebe, kuko nimugira mutyo ari nta ngororano muzagororerwa na So wo mu ijuru.” Matayo 6:1 Cyakora iri jambo ntirikuraho gushimira uwakoze neza cyangwa kumushyigikira ahubwo rirahwitura abantu bakorera ku ijisho kugira ngo bagaragare ko bakoze ibintu bikomeye ko atari byo by’ingenzi ku Mana.
Guhinduka umuntu unezeza abandi ni kimwe mu bintu byoroshye dushobora gukora. Ariko kandi ni kimwe mu bintu bishobora gutuma tutanezerwa. Iyo dutangiye kunezeza abandi, dutangira kumva amagambo atuma twiyumva neza. Ibyo ni byiza iyo bitadukuye ku murongo twariho. Nk’abizera, ibitekerezo by’uko twiyumva bigomba kuba bishoreye imizi mu rukundo rw’Imana.
Turi icyo turi cyo kubera ko Imana yohereje Umwana wayo kudupfira. Turi icyo turi cyo kubera ko Imana idukunda, atari ukubera icyo undi muntu adutekerezaho cyangwa atuvugaho. Niyo mpamvu uwo watumye tuba abo turibo ariwe ukwiriye gufata umwanya wa mbere muri twe.
Tugaharanira kumunezeza kandi tukandikisha ishimwe kuri we kuruta uko twatekereza ko dukwiriye kunezeza no gushimwa n’abantu. Komeza ube uwo uri we muri Kristo Yesu!


text:
Iki giterane gifite insanganyamatsiko igira iti “Nibutse iminsi yanjye ya kera, ntekereza ibyo wakoze nkuramburira ibiganza”, cyabaye ku Cyumweru Tariki ya 2 Ukwakira 2016 ku Mudugudu wa Karugira muri Paruwasi ya Gikondo, mu Karere ka Kicukiro, aho cyitabiriwe n’imbaga y’abayoboke b’iri torero ndetse n’amakorali atandukanye.
Pasiteri Murwanashyaka Faustin, umushumba wa ADEPR Paruwasi ya Gikondo, yabwiye IGIHE ko bateguye iki giterane mu rwego rwo gushaka kubyutsa abayoboke babo kugira ngo bahindure amateka.
Yagize ati “ Ni igiterane cy’ububyutse twateguye, ni ukuvuga ko ari ikirebana n’iterambere ry’ubuzima bw’umwuka mu itorero ryacu rya ADEPR i Gikondo cyane dushaka no guhindura amateka.”
Yakomeje agira ati “ Mu by’ukuri ni ugushaka gushima Imana dutekereza ubuzima bw’iminsi mibi umuntu yagiye anyuramo kuko amateka yagiye aranga u Rwanda cyangwa ay’umuntu ku giti cye agaragaza ko hari ibihe bibi twagiye tunyuramo.”
Habanabakize Jean, umwe mu bakirisitu ba ADEPR Paruwasi Gikondo, avuga ko iki giterane cyamufashije kwibuka uburyo Imana yamukuye mu byaha akakira umwami Yesu Kirisitu.
Yagize ati “ Njye nibuka uko Imana yankuye mu byaha kuko mbere y’uko nakira agakiza nari umunyabyaha, ubu rero ndabyibuka kuko yankuye mu buzima no mu mibereho mibi.”
Yakomeje avuga ko iyo yibutse ibihe bibi Imana yamukuyemo, bikomeza kumuremamo ishimwe bikanamutera kugira ibyiringiro byo gukomeza kuyikorera mu minsi yose asigaje ku Isi.
Iki giterane kimaze iminsi 14 kuko cyatangiriye ku Mudugudu wa Kigarama ndetse biteganyijwe ko kizasorezwa ku Mudugudu wa Gashyekero muri uwo murenge wa Gikondo.


text:
We kumvira umubi ujya agushuka!
Inzoka ibaza umugore iti”Mbese koko Imana yababujije kurya ku mbuto zose z’ibiti byo muri ubu busitani?” Itangiriro 3: 1b
Muri kamere ya satani, habamo ikintu cyo gushukana, ari nayo mpamvu Imana isezeranya abazamunesha ibihembo, birimo n’ubugingo buhoraho.
Hari indirimbo ivuga ngo “ We kumvira umubi ujya agushuka, umwumviye wese aba acumuye” Inyikirizo ikavuga ngo “ Saba Yesu agufashe, agukize mu moshya, azahora akurinda , akuneshereze”
Ikibi cya satani nuko nta muntu atinya, ahubwo abagaragara nk’abatinyitse nk’abakomeye nibo yibandaho nk’uko no ku rugamba rusanzwe bigenda! Bibanda kuri babandi bakomeye! Ibi bikwereke ko nawe, ntaho wagera hataba ibishuko by’umubi.
Iyo ntekereje ko satani atatinye na Yesu bintera kuba maso cyane. Muri Luka 4:13 “ Umwanzi arangije ibyo amugerageresha byose, aramureka , amutega ikindi gihe”
Ahantu hari ikibazo gikomeye ni ukubasha gutandukanya ijwi rya satani n’ijwi ry’Imana, ariko Yesu yaravuze ngo intama zanjye zizi ijwi ryanjye!
Hari igihe Petero yabwiye ikintu Yesu, ariko Yesu ahita amenya ko atari Petero ukivuze, ahubwo ko ari satani ukivugiye muri we, ahita amusubiza ngo “ subira inyuma yanjye satani”.
Icyampa nanjye ngashobora gusobanukirwa ijwi rya satani n’uburiganya bwe.
Usomye iri jambo :”Mbese koko Imana yababujije kurya ku mbuto zose z’ibiti byo muri ubu busitani” Itangiriro 3: 1b sinzi ko utayobowe n’Umwuka Wera, wahita umenya ko riturutse kuri satani, kandi ko rizakugeza kure aho uzajya wumva imirindi y’Uwiteka ukajya kwihisha!!!
Satani yari yigize nkufitiye Adamu na Eve impuhwe, ndetse atangira kumvisha Eve ko Imana yababeshye, ngo nubwo yababujije, ariko ntacyo byaba bitwaye !
Natwe rero iyo adushuka abanza kukwereka ko rwose ntacyo bitwaye, ko atari wowe wa mbere waba ubikoze, ko wazihana nyuma bakakubabarira….. ariko ijambo ry’Imana rirakubwiye ngo “ WE KUMVIRA UMUBI UJYA AGUSHUKA”. Iyo umwemereye, ubwo uba uneshejwe kandi ijuru ni iry’abanesheje satani.
Iyo uhambiriye ibibi burya uba wumviye satani ugushuka.
Ndabifuriza kunesha umubi mu izina rya Yesu Kristo, niwumva unashidikanya niba koko ari Imana yabikubwiye cyangwa satani, jya ubanza ufate akanya ko gutuza no gusaba Imana kukuyobora.
Ibihe byiza.


text:
Itsinda ry’abaturutse mu bihugu icyenda bifite imishinga y’ubuhinzi iterwa inkunga n’umushinga IFAD, bagiriye urugendoshuri mu murenge wa Mukama, Akarere ka Nyagatare bagamije kwirebera uko amakoperative y’abahinzi akora ndetse n’icyo kwibumbira hamwe byafashije abanyamuryango.
Nyuma yo gusura bimwe mu bikorwa by’abahinzi biteje imbere bo mu karere ka Kayonza, iri tsinda ririmo abashinzwe gukurikirana ubuhinzi n’imishinga iteza imbere ubuhinzi mu bihugu byabo, bagiriye urugendo mu murenge wa Mukama basura abahinzi b’ibigori bibumbiye muri Koperative CODPCUM.
Uru rugendo kandi ngo ruri mu rwego rwo kureba uko imishinga iterwa inkunga n’ikigega mpuzamahanga giteza imbere ubuhinzi IFAD ishyirwa mu bikorwa.
Ku ruhande rw’u Rwanda uyu mushinga wa IFAD ukaba utera inkunga umushinga wa PASP ukorera muri Minisiteri y’Ubuhinzi n’Ubworozi, uyu mushinga ukaba ufasha abahinzi n’aborozi gufata neza no kongera umusaruro harimo no kuwugeza ku masoko.
Bimwe mu bikorwa PASP iteramo inkunga hakaba harimo n’aba bahinzi bahinga ibigori basuwe.
Bamwe mu bahanzi bahinduriwe imibereho yabo no kuba barifatanyije n’abandi muri Koperative, batangarije Imvaho Nshya ko bagihinga mu buryo bwa gakondo byatumaga nta musaruro uhagije babona, nyuma y’amahugurwa n’inkunga bagiye bahabwa n’umushinga PASP kuri ubu bakaba bamaze kwiteza imbere ku buryo bugaragara.
Musabende Dorothee, umwe mu banyamuryango b’iyi Koperative yasuwe n’aba banyamahanga baturutse mu bihugu birindwi, yemeza ko ubuzima yarabayemo kera bwari ubuzima buciriritse cyane.
Uyu muturage ahamya ko kuri ubu yiyubakiye inzu ndetse anigurira moto imufasha mu yindi mirimo ya buri munsi harimo no kugeza umusaruro we ku isoko.
Musabende yagize ati “Rwose ubu ng’ubu Koperative ikintu cya mbere yatumye tujijuka, noneho kubera n’amahugurwa menshi tumenya no guhinga, twahingaga tuvanga vanga nka gakondo ubu turasarura imyaka itubutse.
Umuntu asigaye asarura toni irenga, nizaniye umugezi mu rugo, nigurira moto ndetse niyubakira inzu nziza murayireba."
Lucian Zigiriza, umukozi muri Minisiteri y’ubuhinzi n’ubworozi mu mushinga wa PASP, ari na we wari uyuboye iri tsinda mu rugendoshuri bakoreye muri aka karere ka Nyagatare, avuga ko by’umwihariko uru rugendo rw’izi ntumwa rufite intego yo gushyira mu bikorwa icyifuzo bari bagize cyo kwirebera uko abahinzi biteza imbere.
Yagize ati "Barahageze ndetse basuye amakoperative dufasha, ariko by’umwihariko ikintu kigendanye nuko duhuza abahinzi n’ibigo by’imari n’umwihariko w’u Rwanda, kuko bagiraga ngo batwigireho barebe uko dufasha abahinzi kubona inguzanyo maze bakiteza imbere.Batangajwe no kumva ko kuri hegitari basarura toni esheshatu zinarengaho."
U Rwanda ruri mu bihugu bifatirwaho urugero muri birindwi bifite imishinga iterwa inkunga na IFAD.
Abitabiriye uru rugendoshuri baturuka mu bihugu 9, ari byo:Uganda, Tanzaniya, Kenya, Mozambique, Botswana, Malawi, u Butaliyani, Chile na Etiyopiya,
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Burera: Guverineri Bosenibamwe asaba abaturage kwirinda ibihuha byo ku maradio
Guverineri w’intara y’amajyaruguru arasaba abaturage bo mu murenge wa Nemba, mu karere ka Burera, kwirinda ibihuha bivugwa ku maradiyo bisebya u Rwanda kuko byose ari ibinyoma. Mu muganda wabereye More...
Gicumbi: Njyanama irasabwa kwita kunyungu zabo bahagarariye
Bosenibamwe wayoboye umuhango wo kurahiza Njyanama Umwe mu bagize njyanama warahiye Abagize inama njyanama y’akarere ka Gicumbi barasabwa kwita ku nyungu z’abaturage kuko aribo bahagarariye aho More...
Rwanda : Abaturage bafite uburenganzira bwo kurenganurwa-Guverineri Bosenibamwe
Guverineri w’intara y’amajyaruguru arasaba abaturage bo muri iyo ntara kujya basaba kurenganurwa kuko ari uburenganzira bwabo. Guverineri Bosenibamwe avuga ko gukemura ibibazo by’abaturage More...


text:
Komite nshya ya RPF yasabwe gukosora ibitaragenze neza
Abanyamuryango ba FPR-Inkotanyi mu Karere ka Gicumbi basaba komite nshya gukosora no kuzuza ibitarakozwe neza na komite icyuye igihe.
Babisabye mu nteko rusanjye y’uyu muryango yateranye kuri uyu wa gatanu tariki 18 Werurwe 2016.
Rupiya Mathias, umuyobozi wungirije uhagarariye RPF mu Ntara y’Amajyaruguru, yabasabye ko bagomba gukora cyane bagacyemura ibibazo birangwa muri aka karere. Yatanze urugero rw’ibikorwa remezo nk’imihanda, amashanyarazi, amazi, amashuri n’amavuriro.
Yagize ati “Ni mwe mugomba gukosora ibitaragenze neza kuko ari mwe muzabibazwa nubwo ayo makosa yakozwe mudahari.”
Yagaragaje n’ibindi bikorwa bikubiyemo imibereho myiza y’abaturag,e harimo gukurikirana ishyirwa mu bikorwa ya gahunda za VUP na girinka bagakosora amakosa yagiye agaragaramo bakarwanya umwanda mu baturage.
Mvuyekure Alexandre, ucyuye ku buyobozi bwa RPF-inkotanyi mu Karere ka Gicumbi, ahererekanya ububasha na Mudaheranwa Juvenal mushya, yamusabye gukomeza kubakira ku byo bagezeho.
Mudaheranwa nawe yiyemeje gushyira mu bikorwa ibyo asabwa ariko asaba ubufatanye n’izindi nzego. Avuga ko ibyo ashyize imbere ari ukwihutisha iterambere ry’umuturage, bibanda ku bikorwa nka VUP gahunda ya Girinka no kubabumbira mu makoperative.
Yiyemeje gufasha mu kuvugurura inyubako z’umujyi no kwagura ibikorwa remezo birimo imihanda n’ibindi byose bizateza umuturage imbere.
Abayobozi ba RPF kandi biyemeje gukomeza gusobanurira abaturage gahunda za Leta zirimo iya Ndi Umunyarwanda no gukora bakiteza imbere.
SRC: KIGALI TO DAY


text:
Nyuma yo kubabwira imiterere y’umwana ucecetse (melancolic n’uburyo ababyeyi bamufasha gukura neza adahutajwe, uyu munsi Muhimakazi Diane arababwira imiterere cyangwa imyitwarire y’umwana usabana ( sanguin(e) ,ibimuranga n’uburyo yafashwa agakura neza adahutajwe.
Dore imwe mu myitwarire iranga abana basabana :
Kugira ubuntu : Ni umwana ukunda gutanga mbese aba afite impuwe ku buryo umubyeyi aba adakwiriye ku mukubita ngo kuki watanze ibi na biriya ahubwo akamwereka urugero azajya agarukirizaho mu gutanga.
Kutagira icyo bahisha : Kubera kwisanzura ku bantu bose usanga bavuga n’amabanga atari akwiriye kuvugwa nk’urugero ugasanga umwana arimo kuvuga icyabaye cyose kitari ngombwa. Icyo gihe niba mufite abashyitsi kandi umwana wanyu muziko ariko ateye ni byiza kumuganiriza mbere utamupfobya cyangwa ngo umutuke ahubwo ukamubwira uti abashyitsi nibaza uvuge bya bindi mwize ku ishurI, ku rusengero n’ahandi kuburyo ataza guceceka nkaho arwaye ahubwo akabaganiriza ibihwanye n’ikigero cye.
Gushamaduka : Usanga ari wa mwana uvugira aho ngaho ku buryo icyo abonye cyose akivuga, batanga ikigereranyo ko umunwa wabo winjira mbere yabo aho bagiye, mbese icyo abonye bwa mbere ataraninjira aba yamaze kukivuga.
Gukunda kubana n’abandi bana : Umwana usabana akunda kuba arikumwe n’abandi abawira ibyo bize, aho bagiye gusura mbese igihe cyose akaba afite ibyo abwira abandi bana. Umubyeyi wasobanukiwe n’imiterere y’umwana we aba asabwa kumuganiriza, akabwira n’umwarimu uko amufata ngo atazajya ahora asakuza agatsindwa. Icyo gihe umwarimu iyo abizi amwitaho akamubwira ati “mu ishuri ujye ukurikira ibindi tuzajya tubivuga dutashye”,bitewe n’uburyo wabimubwiyemo umwana arabyumva kandi akabikurikiza.
Kwishima cyane : usanga ari umwana uhora anezerewe, ukunda urwenya, iminsi mikuru,wamukorera ikintu akishima cyane akajya agushima buri kanya buri kanya, Bakunda ubuzima buryoshye cyangwa se bworoshye n’ibindi. Bagereranwa kandi n’igiti cya Palmier kimera kuri plage abantu bakakiruhukiramo bishimye.
Nk’uko twabonye ko imiterere y’abana arinayo bakurana , abantu bose baruzuzanya sosiyete ikagira abayobora, abanyamahoro ndetse n’abashyushya rugamba tumaze kubona. Ubutaha tuzababwira abana batagira icyo bitaho bajya iyo bigiye.
Imyororokere
Imiterere y’umwana usabana n’uko yitabwaho
Nyuma yo kubabwira imiterere y’umwana ucecetse (melancolic n’uburyo ababyeyi bamufasha gukura neza adahutajwe, uyu munsi Muhimakazi Diane arababwira imiterere cyangwa imyitwarire y’umwana usabana ( sanguin(e) ,ibimuranga n’uburyo yafashwa agakura neza adahutajwe.


text:
Ruhango: abahemutse n’abahemukiwe bari mu gikorwa cy’ubwiyunge
Inkiko Gacaca Mu rwego rwo gusoza neza imirimo y’inkiko Gacaca, umurenge wa Kinihira mu karere ka Ruhango, uri mu gikorwa cyo guhuza abantu bahemukiwe n’abadafite ubushobozi bwo kwishyura imitungo More...
Guverineri Bosenibamwe yasuye ibikorwa by’iterambere muri Kinihira
Guverineri w’Intara y’Amajyaruguru, kuri uyu wa kabiri tariki 22/05/2012 yasuye ibikorwa bitandukanye by’iterambere mu murenge wa Kinihira akarere ka Rulindo, ndetse aganira n’abaturage More...


text:
Abasore bagize itsinda Verax, Erik na Chris bakoze indirimbo bise “Kwicuza”
iyi ndirimbo yakozwe na producer Junior Multisystem muri Round Music Studio. Ije ikurikira iyitwa Ni wowe bakoranye n’umuraperi Ama G the Black ikaza no gukundwa nabatari bake, iyo nayo bari bayikorewe na Junior muri Touch entertainment.
Erik tumubajije impamvu bakunda gukorana na Junior yagize ati”Junior ni Umuhanga ibyo akora arabizi ni umuntu mukora project ikaza yuzuye kandi yizewe. Ikindi kandi afite izina rikomeye muri uru ruganda rwa muzika”
Yakomeje asaba abakunzi ba Muzika Nyarwanda gushyigikira Verax Kuko ibafitiye byinshi byiza ibahishiye muri muzika yabo.
Kanda hano wumve indirimbo Verax bise”Kwicuza”
3,622 total views, 22 views today


text:
Umusizi w’umuhanga Nyakayonga mwene Musare yahimbye igisigo acyita ‘Ukwibyara gutera ababyeyi ineza’, ntiyagiye kure y’ukuri n’abakuru bajya bavuga ko ‘umwana aryoha’.
Mu babuze urubyaro hari abashakisha abana ku ngufu haba mu guca inyuma abo bashakanye [batabyara] ndetse no kwiba impinja mu bitaro. Abo biyibagiza ko Imana “Itangishaka kandi Niyigena”. Ibi byumvikanisha ko icyo Imana itaguhaye, ntakuyibihatira kugitanga ku ngufu.
Mu bahanzi n’ibyamamare ho hadutse umuco wo kubyara abana bwacya ukumva umusore yigaritse uruhinja nyamara akirengagiza ko ‘umwana ari umugisha’ kandi atanga ibyishimo. Niyo mpano ihebuje Imana yahaye inyokomuntu, mu gihe yavugaga ngo “Muzabyare, mwororoke, mungane n’umusenyi wo ku nyanja, kandi noneho munagenge isi mbahayeho umugabane. Nimumbera abana, nzababera umubyeyi nyakuri.”
Umwana iyo avutse impundu ziravuga mu muryango, by’akarusho umwana w’icyamamare iyo ageze ku Isi inkuru zicicikana hose abantu bahererekanya iyo nkuru.
IGIHE yakusanyije amafoto ya benshi mu byamamare byo ku Isi no mu Rwanda biri kumwe n’abana byibarutse. Mu mibereho y’aba bana na bo usanga ari ibyamamare ndetse mu bihugu byateye imbere hari abatangira kuba abaherwe bagihumeka umwuka wa mbere ku bw’ibiraka byo kwamamaza.


text:
Papa Benedigito XVI yarekuye burundu inkoni y’ubushumba bwa Kiliziya Gatolika
Nk’uko yari yabitangaje ko ku itariki ya 28 Gashyantare 2012 azegura ku mugaragaro, Papa Benedigito wa 16 yasezeye burundu ku mugaragaro ku mirimo ya Papa, ahita ava mu nzu yabagamo nka Papa.
Inzu Papa Benedigito wa 16 yabagamo, Castel Gandolfo, indege ya kajugujugu yahamukuye imwerekeza ku nzu azabamo hafi y’aho Papa mushya azaba akorera.
Kajugujugu ikimara guhaguruka imbere ya Bazilika Nkuru yitiriwe Mutagatifu Petero inzogera n’urufaya rw’amashyi byamuherekeje.
Nk’uko byagaragraga (...)
Nk’uko yari yabitangaje ko ku itariki ya 28 Gashyantare 2012 azegura ku mugaragaro, Papa Benedigito wa 16 yasezeye burundu ku mugaragaro ku mirimo ya Papa, ahita ava mu nzu yabagamo nka Papa.
Inzu Papa Benedigito wa 16 yabagamo, Castel Gandolfo, indege ya kajugujugu yahamukuye imwerekeza ku nzu azabamo hafi y’aho Papa mushya azaba akorera.
Kajugujugu ikimara guhaguruka imbere ya Bazilika Nkuru yitiriwe Mutagatifu Petero inzogera n’urufaya rw’amashyi byamuherekeje.
Nk’uko byagaragraga kuri zimwe muri televiziyo zanyuzagaho imihango y’isezera rya Papa Benedigito wa 16, abarinda umutekano wa Papa, les Gardes suisses”, bafunze urugi rwa metero esheshatu rwa Castel Gandolfo saa moya ku bihe ngengamasaha GMT (saa moya zo mu Rwanda).
Mbere y’uko agenda, yabanje gusezera ku bakaridinali, bakajya bamunyura imbere basoma impeta.
Benedigito XVI yabasezeranyije kutazabatererana, ko azaba asenga mu gihe bazaba bateranye bashaka umusimbura, abasaba kuzashyira kugira ubumwe.
Kiliziya Gatorika ku itariki ya 11 Gashyantare 2013 yatunguwe no kumva inkuru y’iyegura rya Benedigito wa 16, mu mateka ya Kiliziya byaherukaga mu myaka 600 ishize kumva inkuru nk’iyo.
Kiliziya yatangaje ko Papa Benedigito wa 16 yeguye kubera intege nke z’ubusaza yiyumvamo ku myaka 85 y’amavuko afite.
Joseph Ratzinger azakomeza kwitwa Papa ariko hiyongereho “ Emeritus”, bishatse kuvuga “Papa ucyuye igihe”. Ikindi kandi izina ry’icyubahiro rihabwa Papa, Nyirubutungane, naryo azarigumana.
Mu gihe hataratorwa Papa mushya, imirimo ya Kiliziya Gatorika izajya icungwa umunsi ku munsi na Karidinali wo mu Butaliyani, Tarcisio Bertone.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Urukundo
Dore amagambo 4 wabwira umukunzi wawe akamurutira andi yose wamubwiye
Iyo abantu bakimena bnifuza ku rushing, usanga hari byinshi bwirana mu rwego kubagarira urukundo rwabo, ariko ugasanga hari amwe mu gambo birengagiza kandi afite uruhare runini mu gushimangira urukundo (...)
Intanga ngabo zigenda zikendera ku Isi, mugabo dore uko wakongera amasohoro yawe
Ubushakashatsi bw’Ishami ry’Umuryango w’Abibumbye ryita ku buzima, OMS, bwagaragaje ko intanga ngabo zigenda zigabanuka ku Isi kuva mu myaka 50 ishize, ahanini bitewe n’iterambere ririmo inganda n’ihinduka (...)
Dore uburyo 3 bwiza bwo gutera akabariro ku bageze mu zabukuru bagahora bagira ubushake
Akenshi abashakanye iyo bageze mu zabukuru usanga babura uburyo bubanogeye bakoramo imibonano mpuzabitsina bitewe n’uko zimwe mu ngingo zabo ziba zitagikora neza, ariko kandi bagifite ubushake bwo (...)
Imwe mu miryango ikomeje guhura n’ibibazo biterwa n’uko nta byishimo babona mu gihe cyo gutera akabariro
Bikomeje kugaragara kenshi ko imwe mu miryongo ihura n’ibibazo birimo gucana inyuma kw’abashakanye, kutagera ku byishimo bya nyuma mu gihe cyo gutera akabariro, kurangiza vuba ku bagabo ndetse no kubura amavangingo ku (...)
Mugabo, ni iki wakora igihe igitsina cyawe kidahaguruka ndetse ukanabura ubushake bw’imibonano mpuzabitsina burundu?
Ni kenshi usanga umugabo atagira ubushake bwo gukora imibonano mpuzabitsina nyamara ntamenye impamvu yaba ibitera rimwe na rimwe ugasanga abura uko yabisobanurira uwo (...)
Ese koko umuntu ananirwa gukora imibonano mpuzabitsina kubera Kanseri ya porositate? Ni gute wayirinda
Kanseri ya porositate ni indwara ifata abagabo. Iyi ndwara ifata agace kitwa porositate, ikaba nayo ari imvubura ikora amatembabuzi yivanga n intanga bigakora amasohoro.
Indwara ya Diyabeti ngo ibangamira abashakanye: Ubusobanuro na bimwe mu bimenyetso byayo n’uko wayirinda
Diyabete ni indwara iterwa n’ubwiyongere bukabije bw’isukari nyinshi mu mubiri, ariko kandi ikaba ivurwa igakira iyo igaragaye hakiri kare. Nkuko tubikesha Nytimes.com Diyabete irimo amoko (...)
Inama ku bagabo bagira intege nke mu gihe cyo gutera akabariro ku rugo n’imiti bakwifashisha
Gucika intege ku bagabo mu gihe cy’imibonano mpuzabitsina ni bimwe mu bimenyetso biza mu buryo butandukanye, ndetse no mu bihe bitandukanye.
Dore zimwe mu mpanvu zituma umugabo asohora vuba n’ uburyo ashobora kwirinda gusohora vuba
Nk’ uko abakunzi bacu bamaze iminsi badusaba kubasobanurira impanvu harimo abagabo bamwe nabamwe barangiza vuba banadusaba ni cyo bakora kugirango baryohereze abagore babo dore ko burya iyo umugabo arangije vuba (...)
Waruziko abakobwa bafite ibibuno binini bashobora gukora imibonano igihe kirekire kurusha abafite igito
Abakobwa n’ abagore bafite ikibuno kinini bashobora gukora imibonano mpuzabitsina n’abagabo benshi ijoro ryose kurusha abafite ikibuno gito - Ubushakashatsi
Waba uzi akamaro k’imibonano mpuzabitsina ku buzima bwawe? Ni kuki ari ngombwa gukora imibonano mpuzabitsina ?
Benshi bibwira ko gukora imibonano mpuzabitsina ari ukwishimisha gusa, nta wundi mumaro bigira ku buzima bwa muntu, aha rimwe na rimwe usanga bamwe batabiha agaciro nyamara ugasanga hari n’abo biteje ikibazo kirimo (...)
Niba mu gihe cyo gutera akabariro ukunda gusohora vuba utabishaka dore uko wabigenza ntibizongere kubaho ukundi
Kimwe mu bibazo bikomeje gutuma ingo zimwe na zimwe zibaho umugabo arebana ay’ingwe n’umugore we ni ugucika intege k’umugabo mu gihe cyo gutera akabariro, cyangwa se rimwe na rimwe umugabo agasohora imburagihe. Ibi (...)
Waba usohora imburagihe ? Dore impamvu nyamukuru zituma usohora imburagihe mu gihe cy’ imibonano mpuzabitsina n’uburyo wabyirinda!
Nkuko byakozweho ubushakashatsi ubusanzwe igihe cyiza cyo gusohora, ku muntu uri mu buzima bwiza, ni hagati y’ iminota 2 na 10 , uhereye igihe umugabo yatangiriye imibonano nkuko urubuga webmd (...)
Cameroun: Umufaransa nyuma yo kwanga kurongora uwo yateye inda niwe waje kuyibyara
Jacques Dubois umufaransa ukora ibikorwa by’ubwubatsi muri Cameroun yahuye n’uruva gusenya ubwo yababaraga mu nda yajya kwa muganga bakamubaga bakamukura umwana yatewe n’uwo yanze (...)
Musore dore ibizakwereka ko umukobwa ashaka kukubenga
Abakobwa burya bagira uburyo bwabo bavugamo ibintu, cyane ko ubusanzwe bazwiho amasoni no kudapfa kwerura buri kintu bashaka kuvuga. Ubu rero ni bumwe mu buryo bwinshi abakobwa bakoresha bashaka kubenga (...)
Neston (Ernest Manzi) wamenyekanye cyane muri Basketball y’igihugu yamaze kwambika impeta y’Urukundo umukunzi we (AMAFOTO)
Mu birori byabereye muri imwe muri hotel iri mu mujyiwa Kigali kuri iki cyumweru tariki 14 Kanama 2016 mu masaha ya nimugoroba, imbere y’inshuti n’abavandimwe babo ba hafi, Neston yasabye Mimi ko yamubera umugore (...)
Intanga ngabo zigenda zikendera ku Isi, mugabo dore uko wakongera amasohoro yawe
Ubushakashatsi bw’Ishami ry’Umuryango w’Abibumbye ryita ku buzima, OMS, bwagaragaje ko intanga ngabo zigenda zigabanuka ku Isi kuva mu myaka 50 ishize, ahanini bitewe n’iterambere ririmo inganda n’ihinduka (...)
Mungire inama byanyobeye!
Mbanje kubasuhuza basomyi bnamwe banditsi b’ikinyamakuru imirasire.com. Nkunze gusoma ibitekerezo n’inama mugira abasomyi b’uru rubuga nta gushidikanya zubaka umuryango.
Ko data antegeka kurongorwa n’umusore ntashaka mbigenze nte?
Mbere ya byose mbanje kubasuhuza basomyi namwe banditsi b’uru rubuga. Mbashimira inama zanyu nziza muha bantu ndetse zinubaka umuryango.
Yategereje umukunzi we iminsi 10 ku kibuga cy’indege
Ese koko urukundo rw’ukuri ruracyabaho? Iki nicyo kibazo abantu benshi bakomeje kwibaza ku mbuga nkoranyambaga mu Bushinwa, nyuma yaho umugabo wo Buholande akoze urugendo rw’ibirometero amagana n’amagana aje guhura (...)


text:
Abaturage b’umurenge wa Nyamasheke, akarere ka Nyamasheke, intara ya Cyangugu, bari mu gikorwa cyo gutura mu midugudu. Ubu bari kwiharurira imihanda ahakaswe ibibanza by’imidugudu muri uwo murenge.
Umurenge wa Nyamasheke uri muri imwe ifite amahirwe yo kugira amashanyarazi muri ako karere. Cyakora n’ubwo amashanyarazi ahari, bamwe bavuga ko kuyashyira mu nzu bitoroshye, kimwe no kuriha ayakoreshejwe buri kwezi kubera ko ahenze.
Uretse amashanyarazi, ubu, nk'uko twabitangarijwe n’umuhuzabikorwa w’uwo murenge, Bwana Binamungu Jean Bosco, ngo n’abaterankunga biyemeje kubazanira amazi muri iyo midugudu.
Abaturage bamwe bafite ikibazo cy’amasambu yabo
N’ubwo muri rusange abaturage ba Nyamasheke bumva akamaro ko gutura mu midugudu, ntibemera uburyo bikorwa. Abo batabyemera ni abari bafite amasambu yakaswemo imidugudu, kimwe n’abari bafite amasambu yanyujijwemo imihanda y’iyo midugudu. Bababajwe n’amasambu yabo.
Nk’uko ariko ubuyobozi bw’uwo murenge bubisobanura, ngo umuturage ubuze isambu ye kubera ibikorwa byo kubaka imidugudu agenerwa amafaranga ibihumbi 45 y’u Rwanda. Abo baturage bo bagasanga ari make bayagereranyije n’uko ibintu bihenda muri iki gihe. Ubundi buryo ni uko iyo umuturage ahawe ikibanza ku mudugudu ashobora kuguranira nyiri isambu indi sambu iri ahandi.
Abo baturage basabwe kudahinga ku nkengero z’Ikivu
Bawe muri abo baturage b'i Nyamasheke bari batuye ku nkengero z’i Kivu. Ubu basabwe ko bagomba kwigira inyuma ho metero 50. Nk'uko umuyobozi w'akarere ka Nyamasheke abisobanura, ibyo ngo biri mu rwego rwa politiki ya Leta yo kurengera ibiyaga n’imigezi, ibuza abaturage guhinga ku nkombe, kuko bituma itaka rijyamo, bikaba byakama.
Nk’uko ubuyobzi bw’akarere ka Nyamasheke bubisobanura, ngo abaturage ntabwo bamburwa amasambu agera ku nkombe z’ikivu. Igikorwa ni ukubasaba kuhatera ibiti kugera kuri metero 50 uvuye ku nkombe z’i Kivu. Ikibazo gusa bamwe bafite ngo ni uko hari abafite utwo dusambu dukora ku mazi k’uburyo iyo bamusabye kuhatera ibiti nta handi asigarana. Ikibazo cy'amasambu kikaba kiri hose mu gihugu, bikaba ari byo bituma abaturage bahamagarirwa gutura mu midugudu kugira ngo haboneke amasambu yo guhingamo.
Nta muturage wemerewe kuroba mu Kivu uko ashatse
Nk’uko abaturage b'i Nyamasheke babisobanura, ngo ntabwo bafite uburenganzira bwo kuroba mu Kivu uko bashaka. Na bo barya isamake cyangwa indagara baguze kimwe n’abandi. Nk’uko bisobanurwa n’ushinzwe amajyambere mu karere ka Nyamasheke, ngo kuroba byeguriwe amashyirahamwe, akaba ari yo agurisha amasamake cyangwa se indagara.
Umuturage ufatiwe mu Kivu arabihanirwa. Ibyo ngo biri mu rwego rwo guteza imbere amashyirahamwe no kwanga ko kuroba bikorwa mu kajagari cyangwa bigakorwa k’uburyo budakurijije amategeko y’uburobyi..


text:
"Nuko mwicishe bugufi muri munsi y’ ukuboko gukomeye kw’ Imana, kugira ngo ibashyire hejuru mu gihe gikwiriye. Muyikoreze amaganya yanyu yose, kuko yita kuri mwe"- 1 Petero 5: 6-7
Imana itwitayeho wowe na njye. Ifite umugambi mwiza wo gutwara ibituremerera kure yacu no kubikemura. Ese ntibibabaza umubyeyi igihe abonye umwana we afite ikibazo kimugoye kandi adashaka ko amugira inama y’ uko cyakemuka? Ku mwana wumvira umubyeyi we, iyo afite ikibazo aramwegera akamugisha inama y’ uko cyakemuka. Gusa hari ubwo iyo umwana amaze kumva uburyo yakemura cya kibazo , asubira inyuma akagerageza kugikemura kuko aba yambenye uburyo bikorwa.
Burya umubyeyi ababazwa n’uko umwana we afite ikibazo . Nonese twebwe twibuka ko Imana ihari iyo tugeze mu mibabaro? Ese ujya utabaza Imana, hanyuma ugahindukira ugazubiranayo ibibazo byawe uko byakabaye, ukagerageza kubyikemurira?
Tuba mu isi y’ ibirushya, ibibazo n’ ibigeragezo ariko dukwiye kuzirikana ko hari Imana isumba byose, itegeka gusa byose bikayumvira kandi ikunda abantu yaremye. Burya mu bigeragezo ni ho imbaraga zo kwizera kwacu zipimirwa.
Iyo ucitse intege mu bigeragezo nibwo satani agushobora, aragusanga akakwihebesha, akakwereka ko ibyo urimo nta kamaro, ko Imana itakwitayeho n’ ibindi bicantege byinshi ariko ntukabyumvire ujye ukomeza wizere Imana.
Erega , inzira ijya mu ijuru iraruhije. Ubwami bw’ Imana buratwaranirwa kandi intwarane zibigishamo imbaraga. Igihe rero utewe n’ ikigeragezo, satani agashaka kukwihebesha ujye wibuka ko kwiheba ari ukubura ukwizera muri Yesu Kristo. Kuko niwibwira mu mutima ko Imana ifite imigambi myiza kuri wowe, uzabona imbaraga zo gutsinda wa mudayimoni washakaga kukwihebesha.
"Kandi tuzi yuko ku bakunda Imana byose bifatanyiriza hamwe kubazanira ibyiza, ari bo bahamagawe nk’uko yabigamibiriye" -Abaroma 8:28


text:
Impiswi ni indwara ikunze kwibasira abana cyane, ku buryo iyo itavuwe neza ishobora no guteza ibibazo byaganisha no ku rupfu.
Ubushize www.izubarirashe.rw cyabagejejeho uburyo umubyeyi yarinda akanavura umwana we ikazo cyo kunanirwa kwituma (constipation) hifashishijwe uburyo busanzwe.
Uyu munsi, tugiye kurebera hamwe uburyo umubyeyi yavura akanarinda umwana we impiswi, hatifashishijwe imiti yo kwa muganga nk’uko byagaragajwe na Dr Georges D.Pampona-Roger, mu gitabo Guides d’alimentation pour les meres, les enfants et les adolescents.
Kubera gutakaza amazi menshi n’imyunyu ngugu y’umubiri, umwana agira umwuma ushobora gutuma atakaza ubuzima.
Impiswi kandi ni imwe mu mpamvu zituma abana batari bake bagira ibimenyetso n’ingaruka z’imirire mibi.
Ibitera impiswi
Indwara yitwa “gastro-enterite aigue” ikomoka ku bwandu bwo mu gifu no mu mara ni yo nkomoko nyamukuru y’impiswi.
Udukoko two mu bwoko bwa virusi nka rotavirus, utwo mu bwoko bwa bacteries ndetse n’ibiryi nka amibe bikomoka mu biryo bitameze neza cyangwa se mu mazi yanduye, na byo ni inkomoko y’impiswi.
Ku bana, impiswi ishobora no guterwa n’uko umubiri utihanganira ibiryo runaka, guhungabana kw’ibinyabuzima karemano byo mu mara, cyangwa se kolera.
Uko wavura umwana warwaye impiswi
Mu mico yose, umwana wahuye n’impiswi atangira kuvurirwa mu rugo kugira ngo hirindwe ko yahitanwa na yo.
Ibikorwa bwa mbere biba bigamije gutuma adahura n’umwuma, ari na yo ngaruka ikomeye iterwa n’impiswi.
Gukoresha imyunyu yabugenewe
Ni uruvangitirane rw’imyunyungugu n’isukari, bishyirwa mu mazi meza bigashonga. Mu bihugu byinshi, imyunyu irinda umwuma iboneka mu bigo nderabuzima, mu mafarumasi n’ahandi.
Guhera muri 2005, Ishami ry’umuryango w’Abibumbye ryita ku buzima OMS ku bufatanye na UNICEF, watanze inama ko hajya hakoreshwa uruvangitirane rurimo imyunyu n’isukari ku rugero rwo hasi.
Ubundi buri muryango ufite umwana ugirwa inama yo kugira iyi myunyungugu, kugira ngo mu gihe ahuye n’impiswi arindwe umwuma hakiri kare.
Uru ruvangitirane rw’imyunyungugu n’isukari ntiruvura diyare, ariko rubasha guhagarika ingaruka ziterwa na yo.
Mu gihe umwana yituma inshuro eshatu ku munsi cyangwa se zirenzeho, burya ngo umubyeyi yakagombye gutangira kumuha amazi arimo uru ruvangitirane.
Mu gihe umwana arwaye diyare uruvangitirane rw’imyunyu ngugu n’isukari rwabugenewe rudahari, hashobora kwifashishwa ibisanzwe bikoreshwa mu rugo.
Dore uko wakwikorera uru ruvangitirane: ufata litiro y’amazi meza atetse, ugashyiramo utuyiko duto dutandatu tw’isukari, hanyuma ugashyiramo n’igice cy’ikiyiko kinini cy’umunyu, ugategereza ko bishonga, ugatangira guha umwana buhoro buhoro.
Kuvura impiswi hifashishijwe ibiribwa
Iyo umuntu arwaye impiswi, ibyo arya bishobora kuyongera cyangwa se kuyigabanya. Dr Georges avuga ko mu gihe umuntu/umwana arwaye diyare, aba agomba kwirinda ibiribwa birimo isukari nk’umutobe w’imbuto, n’ibindi birimo isukari.
Nyuma yo kwifashisha imyunyu ngugu n’isukari mu kurinda umwana umwuma, ni ngombwa kumuha bimwe mu biribwa bikurikir: inombe y’ibirayi, ibitoki, umuceri, amazi y’umuceri utetse cyangwa ay’imyumbati n’umugati wokeje.
Uburyo warinda umwana impiswi
Ababyeyi basabwa gukaraba intoki neza mbere yo gutegura ifunguro ry’abana na mbere yo kubagaburira.
Ni ngombwa kandi gukarabya umwana intoki, kuko byanze bikunze akora mu biryo bye agatamira n’intoki.
Ni ngombwa kandi kugirira isuku ihagije ibikoresho byifashishwa mu gutegura ifunguro ry’abana. Buri cyose kigomba kozwa n’amazi meza ashyushye n’isabune.
Si byiza na none ko umuntu mukuru ashyira ikiyiko cy’umwana mu kanwa, kuko ashobora kumwanduza udukoko dutandukanye umuntu mukuru aba afite mu kanwa, dushobora gutuma umwana amererwa nabi.
Ni byiza kandi gutegura ibiryo bikaribwa ako kanya bigishya. Ngo kubika ibiryo bishyushye cyangwa se bikaguma hanze mbere yo kuribwa, bituma udukoko twiyongeramo.
Mu gihe ari ngombwa ko ibiryo bidahita biribwa ako kanya, ni ngombwa guhita bishyirwa muri frigo, hanyuma bikaza gushyushywa neza mbere yo kuribwa.
Naho ibiryo bisigaye ku isahani, bigomba kujugunywa kuko biba byahuye n’amacandwe y’umuntu.
Ni ryari biba ngombwa kujya kwa muganga w’abana kubera diyare?
Iyo umwana urwaye impiswi afite munsi y’ibiro 8, ni ngombwa kumujyana kwa muganga. Impinja zarwaye diyare zibasirwa cyane n’umwuma.
Mu gihe umwana arwaye impiswi akanaruka, akagira umuriro, cyangwa hakagaragara amaraso mu byo yituma ni ngombwa kumujyana kwa muganga.
Mu gihe kandi umwana yanga akagaragaza ibimenyetso by’umwuma nk’amaso yahenengeye, cyangwa se adashobora kwihagarika ni ngombwa kumwihutisha kwa muganga kabone n’iyo waba wakoze iby’ibanze byavuzwe haruguru.
Hari igihe impiswi zijyana no kugaragaza ibibazo byo mu mutwe ku mwana, cyangwa se agacika intege mu buryo budasanzwe. Icyo gihe na bwo aba agomba kugezwa kwa muganga byihutirwa.
Hari n’igihe umwana agira diyare asanzwe afite n’indi ndwara ikomeye. Icyo gihe ni ngombwa kumujyana kuvurirwa kwa muganga.


text:
Uhungira he iyo wugarijwe?
“Maze haza abantu babwira Yehoshafati bati “ Haje ingabo nyinshi ziguteye ziturutse I Siriya hakurya y’inyanja, kandi dore bageze I Hasasonitamari ( ari ho Enigedi). Yehoshafati aratinya yihata gushaka Uwiteka, ategeka Abayuda bose kwiyiriza ubusa” 2 Ngoma 20: 2-3
Ku mutwe w’aya magambo haranditse ngo : “Abayuda baterwa n’abamowabu, Yehoshafati afatwa n’ubwoba atakambira Uwiteka”.
Mu gihe abandi bami b’abapagani bihutiraga kujya gutambira ibitambo ibigirwamana byabo ngo babisabe intsinzi, we ngo yihutiye gushaka Uwiteka. Amen
Burya iyo dutewe n’amakuba, abantu bakora ibintu bitandukanye: bamwe baheranwa n’amaganya, abandi bitotombera Imana, abandi bahitamo kuyivaho, ariko uyu mwami njye nasanze yari umunyabwenge cyane! Ngo gutinya kwe kwamuteye kwihata gushaka Uwiteka, ngo ategeka abayuda bose kwiyiriza ubusa no gusenga! Imana ishimwe cyane
Umurongo waho wa 12 “ Mana yacu, ntiwakwemera kubahana? Nta mbaraga dufite zarwanya izo ngabo nyinshi ziduteye kandi tubuze uko twagira ariko ni wowe duhanze amaso”
Imana yumvise gusenga k’ubu bwoko no gutakamba kw’uyu mwami Yehoshafati inanirwa kwiyumanganya. Amen. Uku kuntu berekaga Imana ko nta bundi buhungiro bafite byahagurukije Imana. Dore uko yahise ivuga : “ Mwitinya kandi mwe gukurwa umutima n’izo ngabo nyinshi, kuko urugamba atari urwanyu ahubwo ni urw’Imana” 2 Ngoma 20: 15
“ Mbese hari ishyanga rikomeye rifite imana iriba hafi, nkuko Uwiteka Imana yacu ituba hafi, iyo tuyambaje? Gutegeka kwa kabiri 4:7. Imana ishimwe cyane
Intambara irangiye nagiye kwibona mbona ndi mu muryango wanjye arinjye ugomba kuwutunga kandi nari umwana, nigaga muwa gatanu w’amashuri yisumbuye ( secondaire). Nagize umugisha icyo gihe mbona akazi rwose ubuzima busa naho bubaye bwiza abana babona ibibatunga. Nyuma y’igihe gito rero amashuri yaratangiye, ngira ikibazo kinkomereye cyo kwibaza niba nzareka akazi nkajya kwiga cyangwa niba nzaguma ku kazi nkareka kwiga. Iyo nabwiraga mu rugo ko ngiye kureka akazi ngasubira mu ishuri bose baririraga rimwe bati tuzabaho dute! Noneho nkibwira nti uwareka ishuri, ariko nanjye kubera gukunda ishuri cyane , iyo nahuraga numuntu wambaye imyenda y’ishuri, narariraga cyane numva ishavu rigiye kuzanyica nkibaza ukuntu mvuye mu ishuri bikandenga. Iyo nagishaga inama bantu bakuru , buri wese yambwiraga uko abyumva, umwe ati guma ku kazi kuko ubuzima ari amafaranga, undi ati ati kutiga biragatsindwa, ati mu minsi iza uzaba atarize ntacyo azaba aricyo n’ibindi n’ibindi.
Numvise ndembye nshobewe ntazi icyo guhitamo, nanjye nahungiye k’Uwiteka, mfata amasengesho yo kwiyiriza ubusa iminsi itatu mbwira Imana nti ndagushimye ko ikibazo kinkomereye ndi imbere yawe, nti none ndagusaba ko umpitiramo ikintu kimwe muri bibiri kizatuma nticuza mu buzima. Nti numpitiramo kuguma ku kazi, unkuremo umutima wo gukunda ishuri , sinzongere kubona abiga ngo ndire, numpitiramo kujya kwiga, sinzigere narimwe ntaha ngo mbure icyo kurya mvuye ku ishuri, kandi na bene mama ntibazigere na rimwe bifuza icyo kurya ngo bakibure.
Amasengesho nayarangije, Imana inyemeje kujya mu ishuri kandi ntakintu nakimwe nabonaga Imana yazaheraho idutunga, ariko impamvu ngitanga ubu buhamya nuko Imana yanyeretse ko ariyo yari yavuganye nanjye kuko yabiherekeresheje ibimenyetso n;ibitangaza. Imana ishimwe cyane kuko uko nayisabye niko yabikoze, yaradutunze iratugaburira , iratwambika idukorera byose nk’Imana. Ni ukuri nta mwenda yansigayemo.
Guhungira k’Uwiteka bigira umumaro kuruta guhungira ku bana b’abantu. Abana b’abantu bashobora kutakumva, bashobora kukumvira ubusa. Bashobora no kukumva no kukugirira impuhwe ariko nyine kuko ari abantu bakaba nta gisubizo bafite cy’ikibazo cyawe ariko wari ukwiriye kwiga kujya uhungira k’Uwiteka kuko we utabura uko abigenza.
Ibihe byiza


text:
Ese wari uziko Imana yaguhaye umuhamagaro wihariye ?-Bishop Dr Fidel Masengo
Abefeso 4:11 – Nuko aha bamwe kuba intumwa ze, n’abandi kuba abahanuzi, n’abandi kuba ababwirizabutumwa bwiza, n’abandi kuba abungeri n’abigisha. Iyi usomye Inzandiko za Paholo usangamo impuguro zikomeye […]
Iyi usomye Inzandiko za Paholo usangamo impuguro zikomeye cyane zigaragaza imirimo ikorwa munzu y’Imana ndetse n’abayishinzwe.
Nifuje ko tuganira ku rwandiko Paholo yandikiye Itorero ry’ abefeso yerekana imihamagaro itanu ikorera mu itorero:
1. Intumwa: (Abefeso 4:11; 1 Cor. 12:28) Ijambo intumwa riva mu ijambo ry’ikigiriki apostolos risobanurwa uwoherejwe. Intumwa n’umuntu Imana ituma ikamuha ubutumwa ndetse naho abujyana kugirango yagure ubwami bw’Imana haba ari ugutangiza amatorero cyangwa ibindi bikorwa by’ ubwami bw’Imana ndetse no gushyiraho amahame (doctrine) y’ubwami bw’Imana. Benshi mu biyita intumwa ubu umuntu ya kwibaza niba koko baba batumwe. Kuko harababyiyita nta n’Itorero barashinga na rimwe ndetse nta na doctrine bafite ihamye kd isobanutse. Hari aho kuba intumwa bifatwa nk’urwego (grade) yo hejuru mu bakozi b’Imana ariko siko ijambo ry’Imana rivuga. Ntabwo Intumwa ari mukuru wa Pastor cg w’umuvugabutumwa! Kuvuga ko Pastor ukoze neza azamuka mu ntera akaba intumwa ni nko kugeranya abaforomo n’aba dentists. Iyi mirimo iratandukanye!
2. Abahanuzi : (Abaroma. 12:6; 1 Cor. 14:10; Abafeso 4:11). Uyu n’umuhamagaro ubereyeho kubwira abantu icyo Imana ibashakaho hanyuma bigatuma iyi mpano izana guhugura, kungura, ikanakuza itorero rya kristo. Ikibabaje n’uko abahanuzi benshi bariho ubu ari abantu badafite guhugura mu ijambo ahubwo bakoresha amarangamutima. Umuhanuzi ntabwo ari umuntu muto. Arakomeye cyane. Ni abantu batakagombye gutekereza ko bakomera aruko babaye abashumba cg intumwa. Basanzwe bakomeye. Ntibisaba kwihisha mu wundi muhamagaro kugirango bakomere.
3. Abigisha: Abaroma. (12:7; 1 Cor. 12:28; abefeso 4:11). Abigisha babereyeho kwigisha abandi ukuri kuri mu ijambo ry’Imana kugirango basobanukirwe kandi bagere ku kigero cy’ubukure. Aba bakorera mu Itorero kandi bafasha abakristo gukura mu bumenyi bw’ijambo. Ni abakozi bagomba kubahwa cyane! Gukomera kwabo ntibakugezwaho no guhindura umuhamagaro. Benshi bafite uyu muhamagaro baterwa ipfunwe n’uko batagizwe abashumba cg intumwa ariko siko byakabaye.
4. Abavugabutumwa: ( Abefeso 4:11) : Uyu ni umuhamagaro wo kuvuga ubutumwa bwiza bwa Yesu Kristo kugirango abantu bizere kandi bakizwe ibyaha byabo. Aba bakorera cyane hanze y’Itorero ariko bazana abo bahinduye mu Itorero kugirango barerwe. Mu bihugu byinshi byo muri Africa uyu muhamagaro bawufata nk’umuhamagaro umuntu atangiraaho. Bigasa nk’aho umuvugabutumwa wizewe agirwa umushumba byakomeza akaba intumwa! Mu mahanga uyu ni umurimo ukomeye abakozi b’Imana tuzi nka ba Bonke…bakora nta pfunwe. Izi ministries zose z’ivugabutumwa ni aha ziri! Kubyita bito, kubipfobya n’ukutabimenya!
5. Abungeri: (Abefeso. 4:11). Aba ni abo Imana yashyiriyeho kurera, kurinda, kuyobora no kugaburira umukumbi wa Kristo. Aba bagereranwa n’ ababyeyi mu mwuka. Nibo banarera indi mihamagaro yose. Ntabwo ari bakuru b’abavugabutumwa cg barumuna b’intumwa!
Nk’uko Pawulo yabivuze, iyi mihamagaro ibereyeho kugirango itume itorero rituganyirizwa gukora umurimo w’Imana kandi rikure rigere ku kigero cya Kristo.
Icyampa abantu bakareba ubwami bw’Imana aho kureba amazina y’imihamagaro! Igikomeye ntabwo ari izina ufite ni Ubwami ukorera!
Muri byose namenye ko buri wese agomba gukorera mu muhamagaro we! Niho umugisha wawe uri! Imana ntizagushimira izina wiyise cg bakwise. Izagushimira ibikorwa wakoze mu muhamagaro yaguhaye.
Bishop Dr Fidel Masengo


text:
Jun 25, 2016 Bienvenu Ndacyayisenga Andi makuru 0
Tariki ya 25 kamena 2016, itorero rya ADEPR Paruwasi ya Remera basoje igikorwa cyo kwibuka inzirakarengane zazize jenoside yakorewe abatusti mu 1994, hakaba hibutswe abasaga 63 bakomoka mu miryango ya gikristo yo mw’itorero rya ADEPR.
Umuyobozi wa ADEPR mu karere ka Gasabo Bwana Niyonzima alex mu ijambo rye yagize ati” inkuta z’urwibutso ni gahunda ya ADEPR yateguye ku rwego rw’igihugu ko buri paruwasi yajya ikora urukuta rw’urwibutso bagashyiraho amazina yabazize jenoside yakorewe abatutsi 1994 muri ako gace”
Umuyobozi wa ADEPR mu karere ka gasabo yakomeje avuga ko itorero rifite uruhare runini mu kubaka u Rawnda ariko byumwihariko mu kurwanya ingenga bitekerezo ya jenoside.
Umushumba w’Itorero rya ADEPR Remera Rev Pastor Kwizera Elysé yagize ati” twubatse urukuta rw’urwibutso ruhagaze agaciro ka milino imwe n’ibihumbi Magana abibi (1.200.000) tukaba kandi twaremeye n’umuntu umwe mubarokotse jenoside, tukaba twamuhaye ibifite agaciro kibimbi Magana abiri(200.000)”
yasoje avuga ko igikorwa cyo kwibuka gifasha itorero ku girango ribashe kwirinda kungwa mu umutego bakristo ba cyera baguyemo.
Tubibutse ko iki gikorwa cyabanjirijwe n’ijoro ryo kwibuka aho basobanuriwe amwe mu mateka yaranze igihugu cyacu. Uyu muhango wa sojwe kuri uyu wa gatandatu aho hakozwe urugendo rwo kwibuka bava ku murenge wa kimironko berekeza ku rwibutso rwa kibagabaga.
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Kumenya umugambi w’ Imana no kuwugenderamo
KUMENYA UMUGAMBI W’IMANA NO KUWUGENDERAMO
‘Nawe Betelehemu ho mu gihugu cya Yuda, Ni ukuri nturi mutoya mu midugudu ikomeye ya Yuda, Kuko muri wowe ari ho hazaturuka umutware, Uzaragira ubwoko bwanjye bw’Abisirayeli.’ (Matayo 2:6)
Benedata dusangiye ukwizera, mugihe maze mugakiza namaze kumenya meza ko bishoboka ko bamwe babaho bazi umugambi w’Imana kuribo ariko kuwugenderamo bikabananira, abandi ntibawumenye bigatuma babaho nabi bitewe n’impamvu nyinshi tuza kurebera hamwe.
Gusa ndaza kuvuga kubazi umugambi w’Imana.
Ijambo dusomye rigaragaza umugambi Imana yarifite kuri Betelehemu ko nubwo arinto ariyo izaturukamo Umukiza wa Israel. Usomye Kubara 24:17
Ubona bahanura uwo Mukiza bamwita Inyenyeri izayobora Israel.(Mika 5:1-3)
Hagaragaza ko nubwo Betelehemu arinto mubihumbi by’Ubuyuda ariyo izaturukamo Umwami kandi ngo abazamwizera bazakomera kuko Umwami wabo azaba akomeye kugera kumpera z’isi.
Hamwe nubu buhanuzi bwose/umugambi w’Imana kuri Betelehemu, Betelehemu yo yakomeje kubaho isuzuguritse kuburyo ntamuntu wahandi wemeraga uhakomoka.
Abantu bose bari bazi ko ntakiza cyaturuka Betelehemu.
N.B: Birashoboka ko nawe kubera imibereho ubayeho, ubukene, amashuli make, inkomoko (background) yawe ituma abantu bavuga ko ntakiza cyakuvaho, nawe ukaba waramaze kubyakira.
NOTE: Betelehemu ubwayo isobanuye ngo n’inzu y’imutsima/umugati (A house of bread).
Muyandi magambo ntawabaga Betelehemu warukwiye kwica ninzara cg ngo abeho asuzuguritse kuko uwo mutsima baryaga ni Yesu.Yohan 6: 48 "Yesu ati Ni jye mutsima w’ubugingo".
Benshi twariye Yesu ariko kubera kutamenya ubushobozi bwe muritwe, ntabwo tugenda nkabamufite kubera amazina twise y’amateka yambere twabayemo. Bamwe nubu ntabyiringiro, nta mahoro, bahorana ubwoba, etc. Nyamara Imana igira iti uri muri twe aruta ibyo byose (1Yoh 4:4b)
NOTE : Ndagirango nkubwire ko niba uri muri Yesu ntukiri muto, ntugisuzuguritse kuko muri wowe amahanga azahindurirwa amateka, benshi bazakizwa, abadayimoni bazava muri benshi, etc.
Ikibazo nikimwe gusa, nuburyo wakira umugambi w’Imana kubuzima bwawe.
Reka mvuge inzego 3 z’abantu bazi umugambi w’Imana ariko bakawitwaramo muburyo butandukanye;
1. ABAWUZI ARIKO NTIBAWUGENDEREMO Yona 1:1-3
Imana yabwiye Yona kubwiriza abi Ninewe ariko aranga ahitamo gucikira i Tarushishi kebera impamvu/inyungu ze.
Hari ba Yona benshi nubu bahorana impamvu zabo bwite.
Nubwo bakijijwe ariko ntibakozwa ibyo kwezwa no gukora ubushake bw’Imana.
Usanga akijijwe ariko ntakozwa kubabarira.
Ntiwamubwira ngo yiyirize kubw’impamvu z’itorero cg abandi
Ndakwingize wirindira kujugunywa munyanja/guhura n’ibigeragezo kubwo kutumvira ubusheke/umugambi w’Imana.
*Yakobo 4:17 (Ngo uwanga gukora ikiza akizi bimuhindukira icyaha).
2. ABAWUZI ARIKO BAKAWUKORA IGICE
Hano harimo ibice 2: ( i.Abawukora igice/uko bo bumva ii. Abinangira kwinjira mumuhamagaro) i. 1Sam 15:8-9;22-23
Imana yabwiye umwami Saul gutsemba abanzi be (Abamaleki) bose n’amatungo yabo. Ariko abagezemo arabica yisigariza umwami, ageze kumatungo akica ananutse ariko ameze neza akayareka.
Hari abakimeze gutya nuyumunsi. Hari ibyaha batagatifuza kubera inyungu n’ibinezeza byiyi si banze kureka/gutsemba (Ubusambanyi, Ruswa, Kubeshya,etc)
Muri make bakunda Imana ndetse no kuyikorera. Ariko bakayikorera muburyo bwabo atari mumugambi Wayo.
1Sam 15:22-23 Imana iti kumvira biruta ibitambo.
Kumvira Imana nibyo byonyine byagushoboza kugendera mumugambi wayo no kuyikorera uko bikwiye.
NOTE: Ntuzibeshye ngo kuko ubonye/wabonye Imana yabanye nawe ubwiriza, uririmba uti nabikoze mumugambi w"Imana.
Urugero: Imana yabwiye Mose gukubita urutare inshuro imwe maze we akubita 2. ( Yego amazi yaraje ariko ntibyari mubushake bwayo, ninayo mpamvu atageze i Kanani).
ii. Luka 9:59-62
Maze abwira undi muntu ati “Nkurikira.” Na we ati “Databuja, reka mbanze ngende mpambe data.” ....Undi reka njye gusezera inshuti..... Ariko Yesu aramubwira ati “Nta muntu ufashe isuka ureba inyuma, ukwiriye ubwami bw’Imana.”
Aba bantu bari bamaranye na Yesu igihe ndetse basobanukiwe neza umugambi We kuribo. Ariko bati dufite impamvu, tuzaza nyuma.
Hari abantu benshi bumvise ijwi ry’Imana nubwo bagikijijwe ariko baracyafite business bagomba kurangiza bakabona kwitaba Yesu.
Nshuti, ntawufashe isuka ureba inyuma ukwiriye ubwami bw’Imana.
3: ABAWUZI BAKANAWUGENDERAMO
i. Luk 2:42-50
Yesu yatangiye kugendera mumugambi w’Imana akiri muto.
Vs 49 ( Yesu ati ntimuzi ko nkwiriye kuba muri business/umurimo/mumugambi wa Data).
Aharaho wavuga ngo nuko Yesu yari Imana mumubiri. Reka undi.
ii. Abafilipi 1:21,24
Erega ku bwanjye kubaho ni Kristo, kandi gupfa kumbereye inyungu!...Nyamara ku bwanyu ho kuguma mu mubiri ni byo binkwiriye. Paul nubwo yari yarigeze kuba umunyabyaha urenze wenda nibyo wowe wakoze cg ukirimo. Amaze kumenya umugambi w’Imana, yamaramaje kubaho kubwawo gusa.
UMWAMZURO: Luka 12: 42-47
Abantu banga gukora ubushake bw’Imana kandi babuzi, nukuri ndabakangurira kwihana kuko bitabaye ibyo hari ibiboko mubikiwe muzakubitwa. ( Soma iyo mirongo)
Nawe utarakizwa, ihane wakire Yesu maze ubone uko ugendera mumugambi w’Imana.
Mbifurije ko 2016 muzangendera mumugambi w’Imana neza mu izina rya Yesu.
Ubuntu n’amahoro by’Umwami Yesu bibane namwe mwese.
Peter Gervais Bushayija


text:
Uko John bunyan yakiriye agakiza
John Bunyan ni umwanditsi w’agatabo k’Umugenzi (Pilgrim’s Progress). Mu buzima bwe ntiyigeze asayisha mu byaha nko gusinda cyangwa gusambana, uretse gusebya Imana, kuyihakana ndetse no guhakana Isabato. Mu gihe yari muri ubu buzima bwo kurakaza Imana, yagize iyerekwa ry’umujinya uzatera, maze amajoro menshi akayamara mu nzozi maze bwacya ntizibashe gusibangana ahubwo zigakomeza kumukoroga. Yakundaga kurota imperuka yabaye, cyangwa akarota isi yasama ikamumira. Uko yakomezaga gukura ni ko byakomezaga kuzamba. Yashakanye n’umugore wubaha Imana cyane wari yaranditse ibitabo bibiri: Inzira yo gukiranuka igana mu ijuru (Plain Man’s Pathway to Heaven) ndetse n’icyitwa ngo Uko wakwimenyereza kubaha Imana (Practice of Piety). Bunyan yasomye ibi bitabo maze bimukora ku mutima.
Igihe kimwe ubwo Bunyan yumvaga ubutumwa bujyanye no gukandagira isabato, bwiriwe bumukomanga ku mutima. Muri icyo gihe yari arimo gutekereza kuri ubwo butumwa ni ho ijwi ryavugiye mu ijuru riti: “Mbese uremera kureka ibyaha byawe ujye mu ijuru cyangwa urahitamo kubigumamo urimbuke?” Ni bwo ikiganza yari amanitse ngo atere umupira cyahise gihagarara aho kigeze, maze areba hejuru. Nk’uko abitangaza, iryo jwi ryamubonekeye byasaga n’aho Yesu Kristo amuhanze amaso amufitiye uburakari bwinshi. Ntiyabyitayeho, yakomeje gukora ibyaha.
Ikindi gihe ubwo Bunyan yari ku idirishya ry’umuturanyi we atukana anarahira cyane, umugore wo muri urwo rugo yamubwiye ko ntacyo iryo terabwoba rimubwiye, yongera kumubwira ko ari umurimbuzi mu kurahira mu bo yumvise bose. Uwo mugore na we yari umunyabyaha w’ikirangirire. Iri jambo uyu mugore yamubwiye ryatumye aceceka mu gihe cy’iminota nka cumi n’itanu. Yahise ahonga mu imbere y’Imana, maze ahagarara yumiwe. Guhera ubwo ntiyongeye kurahira, ku buryo byatumye aabantu bibaza icyamuteye guhindura imyitwarire. Yakomeje gusoma Bibiliya maze ubuzima bwe burahinduka byimazayo. We ubwe arivugira ati:
"Mu nzira yanjye injyana mu ijuru, nashyize amategeko imbere. Nihatiye kuyakurikiza, kandi ntekereza ko nagiye mbigeraho. Nakomeje kubaho muri ubwo buzima mu gihe cy’umwaka wose, n’ubwo ntari nzi Kristo, ntarizera kandi ntarakamenya urukundo. Ntacyo nari cyo, nari umukene w’umuhakanyi musa.”
Ubwo yumvaga abagore babiri batanga ubuhamya bw’uburyo baguwe neza mu gakiza, nk’uko abishushanya muri aya magambo : “Nabonaga bameze nk’abari ku musozi muremure urashweho n’izuba, bota imirasire yaryo, naho njye ndi gutitirira mu bukonje, urubura rwanteranye n’ibicu byijimye.”
Guhera ubwo yabaye umunyabyaha uciye bugufi, nk’uko abivuga muri aya magambo: “Ibyo nibwiraga nibyo byari byarambereye igisebe bikantera n’agahinda. Nibonaga ku rwego rwo hasi bikabije, kandi bigakomeza kunsatira, kugeza ubwo nirebaga nkabona ndiyanze kuko nari mubi kuruta igikeri, kandi ntekereza ko ari nako nari ndi mu maso y’Imana.”
Yamaze imyaka myinshi mu mubabaro mbere y’uko yakira amahoro mu mutima we, maze nyuma Imana imuhishurira urwandiko rwa Lutheli ku rwandiko Pawulo yandikiye Abagalatiya. Aravuga ati: "Ubwo nanyuzagamo amaso, nabonyemo ishusho yanjye rwose, bisa n’aho ari njye byandikiwe. Narishimye, maze numva ngiye gupfa vuba njye kubana n’uwanyitangiye. Numvise mukunze urukundo rwaka nk’umuriro, kandi n’ubu nk’uko Yabu yavuze, numva napfira mu rwari rwanjye.
Bunyan yahuye n’ibigeragezo bimutera ubwoba ngo areke Kristo kubw’indamu z’akanya gato, ariko arihangana ahagarara kigabo. Igihe kimwe ubwo yari ari mu kigeragezo gikomeye, yibutse aya magambo: "Amaraso ya Yesu atwezaho ibyaha byose” n’aya ngo “Gukiranuka kwawe kuri mu ijuru”, maze amaso ye arahweza abona Yesu iburyo bw’Imana, ni ko kwiyamirira : “Uriya ni we gukiranuka kwanjye!” gukiranuka kwanjye ni Yesu Kristo ubwe. Ni we waduhindukiye ubwenge buva ku Mana, no gukiranuka no gutunganywa no gucungurwa.’” Aya magambo ni yo yamuhumurizaga umutima.
Ubwanditsi.


text:
Hari ubwo umuntu akora ubukwe ariko bigasa n’aho atabyumva neza ndetse bikaba bitamurimo asa n’utazi ibyo arimo nyuma y’igihe gito abanye n’uwo yakunze akifuza gutandukana nawe ndetse igihe kikaba cyanagera ibyo gutandukana koko bigahabwa intebe.
Dr. John Gottman; umuhanga mu bijyanye n’umubano n’imiryango, mu bushakashatsi yakoze yagaragaje ko ku isi hose abashakanye bagera kuri 91 ku ijana (91%) mu myaka 40 baba bakeneye gatanya n’ubwo bose atari ko bayibona n’ubwo baba barashakanye bagaragaza ko bakundana. Mu bushakashatsi bwe yerekana impamvu zishobora kugeza abantu ku kumva ko batagishaka kubana bagahitamo gutandukana.
1. Guhorana intonganya
Kutavugana neza mu rugo rw’abashakanye ni kimwe mu bituma umwe mu bashakanye afata icyemezo cyo gutana n’uwo babanaga kuko nta muntu wapfa kwihanganira mugenzi we babana mu rugo uhora avuga nabi kuko iyo abantu bashakanye, baba bakeneye kugira ibyishimo mu rugo rwabo. Iyo umwe mu bashakanye akomeje kwihanganira intonganya zihora mu rugo, igihe kiragera kwa kwihangana kugashira akumva batandukana.
2. Kutajya inama mu rugo
Iyo abantu babana batajya inama mu rugo rwabo ngo bafate ingamba zo kurwubaka rugakomera ahubwo ibyemezo byose bigafatwa n’umuntu umwe, usanga hari ubangamiwe bigasa nk’aho we ntacyo amaze mu rugo maze akaba yatekereza gutandukana n’uwo bashakanye kuko aba abona nta bufatanye buri mu rugo.
3. Kumva amabwire
Amagambo ashobora kwinjira mu rugo rw’abashakanye bakayaha umwanya ajya atuma umwe yumva azinutswe undi kubera ibyo abwirwa bitari byiza k’uwo babana.umuntu ukeneye kubakana n’uwo bashakanye kandi bakabana akaramata ntaba agomba kumva amabwire ngo ayahe agaciro
4. Ibibazo byo mu buriri
Iyo abantu babana ntibashimishanye uko bikwiye mu buriri abenshi ntibabasha kubyihanganira kuko ibyo byishimo biba biri mu nkingi urugo ruba rwubakiyeho, niyo mpamvu biba byiza kurushaho iyo buri wese mu bashakanye yuzuza inshingano zo mu buriri.
5. Kumena amabanga y’urugo
Akenshi iyo umwe mu bashakanye agiye avuga mugenzi we cyangwa amena amabanga y’urugo ntibyorohera undi kubyihanganira kuko ahita yumva ko uwo yita ko bajya inama nta banga agira bigatuma yahitamo gutandukana nawe.
6. Kubwirana ibyo bakoze mu busore bwabo
Kubwira uwo mubana imico itari myiza waba waragiraga mutarabana si byiza kuko iyo ubimubwiye ntabyibagirwa ahubwo ahora akubonamo ya sura mbi, mwavugana nabi gato akagira ngo usubiye mu byo wahozemo rimwe na rimwe akanabigucyurira bikaba byateza amakimbirane mu rugo arimo no gutanduakana. Aha ariko bisaba kwitonda kuko mu gihe utekereza ko ashobora kuzamenya ayo mafuti wakoze mu buto bwawe, ibyiza ni uko wakwitanguranwa ukayamubwira ugahita utakamba ukamusaba imbabazi unamubwira ko wahindutse kandi ubyicuza, kuko ayamenye warayamuhishe yarushaho kubibona nabi.
7. Gushaka kwikubira
Abenshi mu bashakanye bakunze gupfa imitungo aho usanga umwe ashaka indonke ku giti cye akirengagiza uwo bashakanye, bigatuma haza umwuka mubi mu rugo kuko umwe aba atitaye ku wundi. Abashakanye ntibaba bakwiye gutandukanwa n’ibintu nk’ibi mu gihe babanye bakundana by’ukuri kuko akenshi baba barasezeranye kuzabana akaramata, niyo mpanvu baba bagomba kwihanganirana muri byose kandi bakubakira ku kuri n’ibiganiro, aho bitagenda neza bagasasa inzobe bakabicoca bigakemuka umunezero ukarushaho gutemba mu rugo rwabo


text:
Nyakubahwa Munyamabanga wa Leta ushinzwe itegeko Nshinga n’andi mategeko, ndagusuhuje ! Mbere ya byose mbanje kukwifuriza kuzasohoza neza inshingano nshya uherutse guhabwa na Leta y’u Rwanda.
Njyewe umwanditsi Paulo V (Utari intumwa yo muri Bibiliya) maze kubona uburyo rubanda rwashavujwe n’imvugo ikarishye wakoresheje igihe mwari mu nama ya 14 y’umushyikirano kuwa 16/12/2016, ubwo mwasubizaga Musenyeri Nzakamwita Slyverien, nahise nifuza kukwandikira ibaruwa ifunguye kugira ngo nkubwire agahinda mfite.
Nyakubahwa, ubusanzwe tuzi ko muri Sosiyeti Nyarwanda dukunze kurangwa n’ubwubahane ndetse n’ubupfura mu rwego rwo kurushaho kubaka “UMURYANGO” nyarwanda ufite ejo heza kandi uzira amakemwa. Iyi ngingo nkeka dushobora kuba tuyemeranyaho.
Natangajwe cyane n’uburyo mwasubije “UMUBYEYI” ufite inshingano zo kuyobora imiryango ibihumbi n’agahumbagiza muri Diyoseze ya Byumba. Mbere yo gukomeza iyi baruwa yanjye, Nyakubahwa, nifuzaga kukwibutsa yuko muri Kiliziya ubusanzwe Umusasaridoti afatwa nk’umubyeyi mu muryango wa Gikristo, bityo mu nshingano ze za buri munsi akaba agomba gukemura ibibazo binyuranye biri mu miryango kuko aba yarabihuguriwe ku rwego rw’isanamitima “Counselor” Ibi bituma amenya amabanga y’ibibera mu ngo nubwo rwose aba ari mu buzima bwo kubaho nta mugore cyangwa se umwana yabyaye.
Mbere yo gukomeza kandi, reka nkwibutse ikindi kintu :
Sinzi niba ukunze kujya mu misa ariko nyemerera nkwibutse ivanjiri Yezu yigeze guha abigishwa be. Yarababwiye ati “Mbere yo kuvuga ijambo iryo ari ryo ryose, jya ubanza ukarage ururimi rwawe inshuro ndwi” Nagusabaga ko wasoma iri vanjiri muri Bibiliya yawe (Niba utayifite cyangwa se utayemera, nagutiza iyanjye ukarisoma) kuko no mu bihe bitaha hari icyo byazagufasha.
Nyakubahwa, natunguwe no kubona muvuga amagambo nk’ariya mutabanje byibuze gukaraga ururimi rwanyu inshuro 2 zonyine. Nk’umunyamategeko, nkeka ko mwaba mwarihuse mu mvugo nk’iriya isuzuguza, itesha agaciro umubyeyi twese twubaha kandi ufatiye runini Umuryango Nyarwanda.
Ku bwanjye ndamutse mbonanye nawe, nagusaba ko wazajya kwicara mu ntebe ya “PENETENSIYA” ukicuza iby’imvugo yawe benshi bise “Nyandagazi” maze ugahabwa umugisha wa Kiyobozi ndetse ukanahugurirwa kujya ubanza gukaraga ururimi aho biri ngombwa.
Nyakubahwa, iyo usesenguye amagambo wakoresheje, usanga arimo ukutamenya uwo wabwiraga ndetse n’umumaro afitiye igihugu. Nakwibutsaga ko ibyo Musenyeri yavuze byose, ari ikibazo gihangayikishije Umuryango nyarwanda muri iki gihe, ku buryo haramutse hafashwe ingamba zikomeye kuri cyo, twakwizera ko ejo h’urubyiruko rw’u Rwanda haba ari heza kurushaho.
Ntizimbye mu magambo, nasoza nkubaza nti ;
Ese kuba twagira umutekano usesuye ariko tudafite umuryango muzima utarangwa n’ikinyabupfura, uburere ndetse n’indangagaciro za kirazira twaba tugana he ?
Nsoje nkushimira uburyo urantiza umwanya wawe ugasoma iyi baruwa kuko nzi neza y’uko uba ufite imirimo myinshi.
Nkwifurije kuzagira iminsi mikuru myiza ya Noheli n’Ubunani.
Imana iguhe umugisha.
Umwanditsi Pawulo wa 5.
Ubupfura ni ngombwa muri byose kabone n'iyo waba utemeranya n'uwo ubwira. Diplomatie ya Evode ingana n'uburere yifitemo kandi sinkeka ko abuhuje na benshi mu banyarwanda yashatse kuvugira. Uko Perezida wa Sena yashimangiye igisubizo cyatanzwe na Minisitiri ufite Umuryango mu nshingano biraboneye, kubitindaho (ibya Evode) ni uguta igihe .
Ariko murasetsa mwa bantu mwe !!! Evode yavuze ko "u Rwanda ruyobowe n'agatsiko k'abicanyi n'amabandi" ... bucya bamugize umunyamabanga wa Leta. Ubwo atutse Musenyeri buracya bamugize MINISTER ... Johnson BUSINGYE abe yiteguye gutanga intebe !!!
ARIKO UBWENGE MUTWERERA EVODE NI UBWENGE NYABAKI ? IBYO AKORA BITANGAJE NI IBIKI URETSE KURYONGORA. KUMENYE IMANA NIBWO BWENGE KANDI KUVA MUBYAHA NIKO KUJIJUKA
UWOMUYOBO ZI ARWAYE MUMUTWE UMUNTU USEBYA MUSENYERI BENA AKAKAKAGENI AKWIYE KUVAKUBUYOBOZI
Ibyo Evode avuga nukuri n'uko abanyarwanda turi hypocrite umuco wacu ukaba ari hypocrisie. Musenyeri ibyo avuga nibyo ariko aragereka kuri leta icyaha cy'umutekano mucye uri mungo muburyo bw'ubuhanga. Niba mungo hari ibibazo kiliziya ibifitemo uruhare kuko ariyo atambukwamo n'abaturage benshi buri cyumweru kuruta ibiro byu turere. Yakoze iki kuri icyicyibazo. Niki gituma mungo hari ibibazo ? Ubukene. ubusambanyi. uburere buke. Ibi bibazo byose birareba nde ? Birareba abahura n'abantu benshi kandi mpamwako ari abakorera imana . Evode iyo abaza musenyeri ko kiriziya ariyo inyuramo abantu benshi buri cyumweru kurusha ibiro by'uturere ndetse na police yakoze iki kuri icyi kibazo ?
Hahaha nonese yarabeshe musenyeri amenya ibyabashakanye ate ? Kiriziya itinda mubintu bidafite akamaro aho gucara ngo isabe imbabazi zabana bayo bahemutse inatange icyiru nkicyo ijya ica abakosheje ahubwo iri kuvuga ibindi evode we yakosheje kubahuka umusaza nkuriya gusa yavuz ukuri
evode ndiwe nafata akaruhuko nkashaka abaganga bavura mumutwe bakamusuzuma bakareba kuko burigihe iyo avuga ndamwitegereza nkimyoza nkanibazako nuwamwimitse icyo yakurikije
Me Evode yavuze ukuri, kubibazo byavuzwe nikihe gisubizo yatanga, mbaze iyi ntumwa ya papa ko utagaragaza uruhare rwa kiliziya muri genocide yakorewe abatutsi 1994, kandi ugahera mu mateka, aho mwaje mwikubira Ubutaka bwu Rwanda mujya Ku bwandikisha I Roma, ubu u Rwanda twarahumutse
Ni uko biza ngo ni Malariya. Njye ndi Evode nakurira iyihuta inzira zikigendwa !
Birababaje kubona abantu bakinisha invugo zo gusebanya (amatiku) Nina Evode mwemera ari umuyobozi wagiriwe icyizere name Perezida wacu kuki musuzugura Evode aka kageni mubeshyeye Bibiliya muyitiza amatiku yanyu ngo" Nujya kuvuga ubanze uzunguze ururimi rwawe karindwi mukanwa ? " Ibyo wabisomye he wowe usugura umuyobozi nka Evode ? Ndakumenyesha ko iyi baruwa ifunguye wanditse iteye isoni nawe uteye isoni. Birababaje kubona mudafite umutima w'ubworoherane. Perezida Kagame Paul uracyafite akazi. Komeza uyobore haracyari benshi batarumnva ivangili wigisha abanya Rwanda . Evode ndamuzi ijambo yavuze yariyaritekerejeho, niba ryakomerekeje benshi ninfura nziko azibwiriza agasaba imbabazi, nibya umutima nama we umucira urubanza. N.B. iryo jambo ntaho ryanditse muri Bible.
Byantwaye akanya ariko ngera ku bitutsi EVODE yatutse igihugu akiri iyo, gusa nta gitangaza akabaye icwende ntigacya na rimwe... https://youtu.be/L2_3p1Qsg_A
Muramubwiye, gusa nawe azi inzira azakoresha yigorora n'uwo yubahutse. Imana izabimufashemo
impamvu Evode yanga kobivugwa nuko ibyinshi babigizemo uruhare nicyo kibaranga
Yewe U Rwanda twagize ibibazo gusa. mbanje kubasuhuza banyarwanda muvuka i Rwanda. njyewe nyimara kubona ibyo Umunyamabanga wa Reta Nyakubahwa Evode yavuze ashaka kumvikanisha amavamuhira asenya NYIRICYUBAHIRO NZAKAMWITA SELVELIAN ntagize ubwoba nikoko ishyano liragwa ndasaba Ababifitiye ububashya gusaba Evode agasaba imbabazi abanyarwanda kuko yavuze urukoza soni asuzugura umusaza twese twubaha mubunararibonye ahabwa kandiafite.
Uyu mugabo ufite ikinyabupfura gicye nka kijya cy'abashumba bo ku bwa HABYARIMANA agomba kumenya ko u Rwanda rufite abayobozi barangwa no kubaha. Niba atabishoboye azisubirire kuri BBC ajye yirirwa yitotomba ejo adatuka n'abanyamahanga kuko ibisigisigi byanze kumuvamo.
Evode nawe sishyashya. Kuko ntiyarakwiriye kuvuga ariya magambo !
Evode ndamushima ! gusa yavuze ukuri mugihe kidakwiye !
Evode ateye agahinda. Nakomeze yitakume kugeza ubwo azakoza urutoki mujisho ry'umwami. Ahaaaa !
Hello Jye ubundi nkurikije ibigambo biva mu kanwa ka Evode "mwibuke agatsiko k'amabandi " nibutse ahantu yanditse ngo akunda kunyunyuza utubere ,nibutse ukuntu azi gucyocyorana no kuvuga amagambo mabi nk'umushumba !! Nsanga atabereye ubuyobozi bityo numva nk'abanyarwanda twababajwe no kutarangwa n'ubupfura akubahuka umuntu mukuru kuriya (Niyo ataba Mgr) Evode yegure cg ahabwe akazi ko kuyobora center ya IWAWA niko baberanye .
Me' Evode ni intiti azi ubwenge rwose. Ariko gutinyuka muruhame ukavuga amagambo nk'ariya uri umuyobozi mu rwego nka ruriya, rwose wahemukiye umuryango na reta yari yamutumiye. Evode yashimangiye ya nvugo ye ngo reta ya Kigali ni reta y'amabandi. .
Nta gihamya yuko Uburaya buterwa n’ubukene
DONALD TRUMP Ashobora kuba atazi ikimuhatse n’ubwo agiye kuba Perezida...
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
Hari abakoze Jenoside bari mu Gihugu biyita Abapagasi
Press Conference : Intambara yongeye kurota hagati ya Donald Trump...
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
13-01-2017br>
Uko Kigeli bashakaga kumutabariza muri Portugal, n’ uko yazanywe mu Rwanda...
13-01-2017br>
Mugihe twiturije Abanyapolitiki n’Abaherwe barategura aho bazahungira
12-01-2017br>
Amahano : Umwami wimikiwe ishyanga
11-01-2017br>
Kohereza Umugogo w’Umwami Kigeli mu Rwanda : Gutsindwa kwa Rujugiro na...
10-01-2017br>
Kwishishanya hagati ya DONALD TRUMP n’Inzego z’Iperereza kuraca amarenga...
9-01-2017br>
N’uwanga Urukwavu yemera ko ruzi kwiruka, Twagiramungu yashimye ibyiza U...


text:
Ushobora kuba utubya kyangwa se utubura cyane agaciro k’ibicuruzwa byawe. Jya ku masoko ukore ubushakashatsi urebe uko abandi bakora nk’ibyawe babigurisha. Reka bikubere umusingi wuko nawe washyira agaciro kubyawe.
Aho ukorera nibintu bidasanzwe ukora nabyo n;ibintu nyongera gaciro kubyo ukora, nukuvuga ngo nabyo bitekerezeho igihe ushyira agaciro ku bicuruzwa byawe. Abatunganya imisatsi cyangwa se abafite amamesero y’imyenda bashobora kuzamura ibiciro bakurikije igice barimo uko cyaba kimeze. Reba uko ibiciro bihagaze kwisoko nawe ubone uko washyiraho igiciro cyawe. Mugihe waba uca amafaranga make, abaguzi bashobora kwibaza ku bwiza bw’ibicuruzwa byawe. Nanone iyo waka menshi cyane abaguzi bahitamo kujya kugurira ahandi.
Related Posts by Categories


text:
Kurya ipapayi cyane ndetse no kuyisiga inyuma ku ruhu ngo bifasha umuntu kugira uruhu rusa neza.
Hari inyungu eshanu ziboneka mu gukoresha ipapayi kenshi nk’uko bitangazwa na elcrema.com
Irwanya ibishishi ku ruhu
Mu gihe ufite ibishishi ku ruhu kandi wifuza kubirwanya ngo ugomba guhoza ipapayi mu bintu byawe bya ngombwa. Aha ngo ufata ipapayi ukayisya hanyuma umutobe wayo ukawisiga mu maso ugategereza isaha n’igice ukabona gukaraba mu maso.
Ifasha uruhu guhorana itoto
Ipapayi ngo ituma uruhu ruhora rutoshye kuko ngo ifasha mu gukuraho uturemangingo twapfuye ndetse n’ibindi bitagifitiye uruhu akamaro bigafasha uruhu kwisubira rugahora rworoshye.
Iha umusatsi vitamini
Ipapayi ifasha umusatsi wawe guhora usa neza. Ibi ngo ni mu gihe wafata ipapayi ukayivanga n’imineke ndetse na yawurute, ukabishyira mu mutwe, nyuma ukumuka mu mutwe ukamesamo n’amazi ashyushye nyuma y’iminota 30.
Ifasha umusatsi gukura neza
Niba wifuza ko umusatsi wawe ukura kandi neza ngo ni byiza ko ku ifunguro ryawe ibonekaho byibura gatatu mu cyumweru, ibi ngo birinda umusatsi kunanuka.
Ifasha kurwanya imvuvu
Mu gihe ufite imvuvu ngo gukoresha ipapayi mu mutwe byagufasha, aha ngo ni ugufata ipapayi ukayivanga na yawurute hanyuma ukabyifashisha mu gihe umesa mu mutwe nyuma ukaza kunyuguza umusatsi n’amazi meza.


text:
MINALOC yabashimiye mu muganda usoza Nyakanga 2016 wabereye mu Kagari ka Ruli hahangwa umuhanda uzajya uhuza Umurenge wa Ruli n’uwa Muhondo, mu koroshya ubuhahiranire bw’abaturage bahatuye bahahirana.
Icyo gikoni cy’umudugudu wa Taba mu kagari ka Ruli, Umurenge wa Ruli wari wagitanze mu marushanwa y’ibikorwa by’umuganda kiza ku isonga mu Karere ka Gakenke ndetse kinegukana umwanya wa kabiri mu gihugu.
Kanyingira Ignas wari uhagarariye Minisitiri w’Ubutegetsi bw’Igihugu muri uyu muhango yabashyikirije ishimwe ry’igikombe giherekejwe na sheke ya miliyoni 1 n’ibihumbi 600FRW, abasaba kurushaho kwitabira umuganda bakora ibikorwa bibafitiye akamaro.
Mukakarangwa Clotilde wo mu Murenge wa Ruli, avuga ko bakiriye bishimiye uwo mwanya babonye ku rwego rw’igihugu babigizemo uruhare.
Ati “Kubera amaboko n’imbaraga byacu kuko twiyubakiye igikoni cy’umudugudu tukaba tujyana abana kubapimisha, tukabapimishiriza iwacu mu mudugudu, imvura yaba iguye cyangwa izuba tukaba dufite inzu tugomba kwugamamo nta kibazo dufite, njye ndumva nta kandi gaciro karuta ako ngako”.
Umunyamabanga Nshingwabikorwa w’Umurenge wa Ruli, Habanabakize Jean Claude, avuga ko abaturage bo mu Mudugudu wa Gataba bicaye bakareba ikibazo kibabangamiye mu mudugudu wabo bagasanga kijyanye no kwita ku mirire y’abana bahitamo kubaka igikoni cy’umudugudu.
Akarere ka Huye ni ko kahize utundi mu gikorwa cy’indashikirwa cyakorewe mu miganda mu mwaka wa 2015-2016, gakurikirwa na Gakenke hanyuma Ngoma iza ku mwanya wa gatatu.


text:
KARONGI: Mu mugi wa Kibuye hari urwibutso rwa jenoside rukeneye kwitabwaho
Kwita ku nzibutso n’imva rusange zibitse imibiri y’inzirakarengane zazize jenoside yakorewe abatutsi muri Mata 1994 ni kimwe mu bikorwa bituma basubizwa icyubahiro. Nyamara hari ahantu hamwe na hamwe More...
Kirehe: Abayobozi basukuye urwiburyo rwa Jenoside ruri muri Tanzaniya
Abayobozi batandukanye mu karere ka Kirehe kuri uyu wa kane tariki 22/03/2012 bakoze igikorwa cyo gusukura urwibutso rushyinguyemo abantu bagera kuri 917 bazize Jenoside yo muri mata 1994 ruri mu gihugu cya Tanzaniya More...


text:
Itorero Jubilee Revival Assembly mu giterane cyo gukingura ijuru
Itorero ‘Jubilee Revival Assembly’ ryateguye igiterane ngarukamwaka kizwi ku izina rya ‘Revival Catalyst’ bisobanuye umusemburo w’ububyutse kizaba kuva tariki ya 31 Nyakanga kugeza kuri 07 Kanama 2016 , iki giterane kikaba kitezweho gukingura ijuru rya benshi bari mu bubata bw’icyaha.
Iki giterane ngarukamwaka gitegurwa n’itorero ‘Jubilee Revival Assembly’ riyoborwa na Pastor Stanley Kabanda ndetse n’umufasha we Pasiteri Julienne Kabiligi Kabanda kigiye kuba ku nshuro ya munani kuva muri 2009, kuri ubu gifite insanganyamatsiko yitwa ‘Open Heavens’ cyangwa ‘gukingura ijuru’.
Nkuko twabitangarijwe n’umuyobozi wa Jubilee Revival Assembly, Pasiteri Stanley Kabanda, iki giterane gishingiye ku nkingi z’amwe mu magambo yo muri Bibiliya, nkaho mu Ibyahishuwe hagaragara aho Yohana ijuru ryamukingukiye I Patimo..
Uyu murongo ugira uti “Hanyuma y’ibyo ngiye kubona mbona mu ijuru urugi rukinguye, kandi numva rya jwi nabanje kumva rivugana nanjye rimeze nk’iry’impanda rimbwira riti “Zamuka uze hano nkwereke ibikwiriye kuzabaho hanyuma y’ibyo.” Ibyahishuwe 4:1
Umuyobozi w’Itorero Jubilee Revival Assembly, Pasiteri Stanley Kabanda mu kiganiro twagiranye yadutangarije ko kitezweho gukingura ijuru ry’isi n’iry’u Rwanda muri rusange.
Yagize ati “Ijuru iyo rikingutse habaho Imana kugenderera ubwoko bwayo abantu baheze mu mva zabo zo mu mwuka zigafunguka bakavayo. Usanga mu isi tumeze nko mu gihe cya Razaro, iyo ijuru rikingutse twumva rya jwi Yesu yavuze ngo vayo. Iyo rikingutse habaho Imana kugenderera abantu, bagahembuka, bakazurwa bakava mu buzima bwabo”.
Pasiteri Kabanda kandi avuga ko iyo ijuru rikingutse Imana imanukira gusubiza amasengesho y’abera, Imana ikamanuka ikazana umugisha n’igikundiro igasubiza amasezerano y’abera.
Yakomeje agira ati “Imana ikaza igatura mu bantu, imirimo yayo ikagaragara , igategekera mu bantu. Turambiwe kubona ibintu by’Imihango by’idini bitarangira.Turashaka kubona Imana imanuka iva mu ijuru, ikabana n’abantu, igakora, igakiza, igahembura imitima”.
Uyu muyobozi avuga ko muri iki giterane hakunda kuboneka abantu benshi bakizwa, ndetse gikunda no kugera ku nshingano yo gukomeza itorero kuko iyo iki giterane kirangiye hahita haboneka abantu benshi bemera kuvuka bwa kabiri.
Yakomeje agira ati “Uyu mwaka dukeneye kubona Imana isuka imbaraga zayo n’umwuka wayo ku itorero, impano z’Imana zongere zigaruke, itorero rihagarare nkuko ryahagaze mu gihe cy’intumwa, itorero ry’Imana ryongere rihaguruke ndetse ibitangaza n’imirimo yakozwe tuyibone maze imitima y’abantu ihemburwe.”
Jubilee Revival Assembly ni itorero ry’ububyutse riherereye munsi ya Hotel Alpha Palace I Remera rikaba rifite umwihariko wo gusengera no kubohora abari mu buzima buciriritse benshi bita ba ‘rubanda rugufi’ rikaba rikora ibikorwa bitandukanye birimo no kwita ku barwayi mu bitaro bitandukanye birimo CHUK.
Ku nshuro ya munani iki giterane kizamara icyumweru kikaba kizitabirwa n’abavugabutumwa batandukanye harimo Pasiteri Stanley Kabanda na Pasteri Julienne Kabiligi Kabanda ubwabo, Prophet James Kithcart wo muri Amerika, Uwitwa Rev Richard Pillay umuvugabutumwa ukomeye muri Africa y’Epfo ndetse n’Abahanzi n’amakorali atandukanye bazwi mu Rwanda.
Bamwe muri bo harimo Jubilee Worship Team, Korali Gisubizo, Herman Choir yaririmbye Nimetosheka https://www.youtube.com/watch?v=fS-kX7RQH_8 n’abandi bahanzi batandukanye.


text:
Gukena kwacu si ubushake bw’Imana. (Igice cya 2)
Gukena kwacu si ubushake bw’Imana
Muri iyi nkuru turarebera hamwe uburyo umukirisitu yabaho mu gihe cy’ubukungu burimo ibibazo ariko ntacumure ku Mana.
Bimwe mu byahanuwe ko bizabaho muri iyi minsi ya nyuma ni imidugararo mu bihugu, hamwe n’ibihe bigoye by’ubukungu. Isomere mu gitabo cy’ibyahishuwe 6:5-6.
Ikindi ni uko dusoma muri Bibiliya ko ubucuruzi n’uburyo bwo guhaha no kugurisha bizakurikiza gahunda runaka yuzuye ubwambuzi, ubwo buryo bukazategekwa n’agatsiko runaka mu isi yose. Nta muntu uzabasha kugurisha cyangwa kugura atabanje kwifatanya n’ako gatsiko ndetse ngo yemere kuyoborwa na ko. Ibi bisaba kubisobanukirwa neza! Soma igitabo cy’ibyahishuwe igice cya 13 cyose.
Si ibyo gusa ahubwo Bibiliya isobanura neza cyane ko muri iyi minsi ya nyuma, hazabaho ko ubusambanyi n’ubucuruzi ndetse n’ubukire n’ubusambanyi bitazasigana. Soma igitabo cy’ibyahishuwe igice cya 17 n’icya 18. Nyamara kandi birashoboka kubona ubutunzi ukanakora ubucuruzi utabanje kwinjira mu busambanyi n’ibindi byangwa n’Imana.
Tuzabasha gute kurokoka mu bihe nk’ibi tudacumuye ku Mana yaduhamagariye kwera mu Mwana wayo ikunda Yesu Kristo? Ese ni kuki abakirisitu benshi babaho mu buzima bugoranye mu bukungu nk’aho hari uwabateze ikigeragezo cy’ubukungu ngo batazigera bagira icyo bageraho?
Abantu benshi bifuza kubaho ubuzima bwejejwe kandi bifuza no gukizwa bakaguma muri Kristo, ariko bagira kwibaza ngo ese hakorwa iki mu gihe nk’iki cy’ubukungu bwifashe nabi babone ibibatunga, ibyo kurya n’imyambaro badacumuye ku Mana?
Ni abantu bake bafite ubumenyi mu kuyobora ibitekerezo n’ibikorwa byabo bya buri munsi. Ndakumenyesha ko amagambo uvuga n’ibikorwa byawe ari imbuto cyangwa umusaruro w’uko utekereza. Mu yandi magambo, ubuzima bw’umuntu bugendana cyane n’uko atekereza. Mu busobanuro butomoye bishatse kuvuga ko uko uri biva ku mitekerereze yawe, kuko ibyo utekereza ni byo uvuga ndetse ni byo unakora.
Benshi bibwira ko Imana ari yo yabageneye kuba abakene. Hariho na bamwe mu bakirisitu bibwira ko ubukene ari uburyo bwo kwezwa no guca bugufi, nyamara Bibiliya si uko ivuga, kandi ntiyigisha ibintu nk’ibyo. Mfite intego yo kugusobanurira muri ubu butumwa ko ATARI UBUSHAKE BW’IMANA KO TUBA ABAKENE.
Ndagira ngo kandi umenye ko niba nkoresha ijambo abakirisitu muri ubu butumwa, mba nshatse kuvuga abakirisitu batura ko Yesu Kristo ari Umwami n’Umukiza wabo; akaba ari na bo bamuramya mu Kuri no mu Mwuka.
Ndagusabira ku Mana mu izina rya Yesu Kristo ngo igufashe gusoma no gusobanukirwa iri somo, kugira ngo twese abakristu duhagarare mu burenganzira bwacu bwose twaherewe ku musaraba. Ikigambiriwe kandi ni ukuguha inyigisho z’ibanze zigufasha kubaho mu bihe ubukungu bwifashe nabi udacumuye ku Mana.
Ni ubutumwa bwatanzwe na Ev Mwakasege( Tanzaniya)


text:
Abagore benshi bahora bataka ko abagabo babo babaca inyuma nyamara hari uburyo bworoshye bwo gukuraho izi mpungenge ugahagarika gukeka amababa umugabo wawe ukamwiyegurira burundu.
Dore ibyo usabwa gukora mu gihe uri kugirana ibihe byiza n’umugabo wawe mu rwego rwo gutuma ataguhararukwa vuba bikaba byaba intandaro yo kwigira mu bandi bagore
1. Muhate ibyo akunda kurusha ibindi
Aha icyo twavuga cy’ibanze ni ukumenya icyo umugabo wawe akunda kurusha ibindi hanyuma ukakimukorera neza kandi buri munsi.
Ibi bizatuma ahora agutekereza kuko ibyo yajyaga gushaka ahandi ubimuha byose bityo akabona nta kintu yakuburanye cyatuma ajya ahandi.
2. Ntukamwishishe cyangwa ngo umutinye mu gihe cyo gutera akabariro
Buriya abagabo benshi bakunda abagore bafunguka bakabavugisha kandi bakabigaragariza uko bari cyane cyane mu gihe cyo gutera akabariro cyangwa mu bindi bih bidasanzwe.
Iyo umugore agaragaje kwishisha umugabo we rero bituma abagabo batisanzura uko bikwiye bityo bikaba byateza umwuka mubi hagati yanyu bikamutera kujya aho bamwisanzuraho.
3. Gerageza uyobore ibitekerezo bye
Ibi bitandukanye cyane no kuba wamuyoboza igitugu mu rugo rwanyu! Ibi kandi bigusaba kumwiga ukammenya neza ukamenya isaha aba akeneye ikintu runaka ukakimuha atarakikubaza, ukamenya umwenda akunda bitewe n’aho agiye ukawutegura, n’ibindi bimwereka ko musa naho mutekereza ibintu mu gihe kimwe bitewe nuko wamwize ukamumenya neza.
Ibi bizatuma agukunda cyane akubonemo nk’impano y’Imana ndetse abone ko ari wowe yagenewe kuko muhuza muri byose.
4. Hungira kure ibyo umugabo wawe yanga.
Iyo ubana n’umuntu ntakabuza uba ugomba kumenya neza icyo akunda n’icyo yanga. Wowe rero icyo usabwa gukora ni ukumufatira ku byo akunda ukabimuha cyane mu rwego rwo kumwigarurira kugirango atagira undi atekereza kubera ko waba utabikoze uko bikwiriye.
Nahanyu rero kugirango mwigarurire abagabo banyu mukabaca kungeso yo kubaca inyuma.


text:
Abikorera bo mu mujyi wa Muhanga banenze ubuyobozi bw’Akarere ka Muhanga ko butashyizeho ubwiherero rusange hirya no hino mu mujyi wa Muhanga, ibi bigatuma abawugenda batabona aho biherera.
Ni nama yigaga ku bintu bitandukanye birimo n’ikibazo cy’umwanda ugaragara mu bice binyuranye by’uyu mujyi aho abaturage babura aho biherera bigatuma bahitamo kwihagarika ku muhanda, iruhande rw’ibiti binini biteye ku mihanda, cyangwa se ku bipangu by’inzu z’abaturage.
Abikorera bavuga ko bitangaje kubona umujyi wa Muhanga watoranyijwe mu mijyi itandatu igomba kuza ku mwanya wa kabiri nyuma y’umujyi mukuru wa Kigali, ariko ukaba utagira ubwiherero rusange mu mujyi rwagati ndetse no mu nkengero zawo.
Mazimpaka Fulgence, umwe mu bikorera bo muri uyu mujyi wa Muhanga, avuga ko iyo winjiye mu mujyi wa Muhanga, ugashaka kwiherera nta hantu na hamwe ushobora kubona ubwiherero usibye mu nyubako za leta cyangwa mu nzu z’abaturage ku buryo benshi mu batawutuye bahura n’ikibazo cyo kutabona aho biherera.
Ati “Uretse kuba nta misarani rusange ihari muri uyu mujyi kandi usanga nta matara rusange ubuyobozi bw’Akarere bwashyizeho binatuma habaho umutekano muke uterwa n’abajura.”
Umujyanama wihariye wa komite nyobozi y’Akarere ka Muhanga Biziyaremye Gonzague, wari uhagarariye umuyobozi w’Akarere muri iyi nama, avuga ko hari ubwiherero buteganywa kujya mu nyubako ebyiri ziri kubakwa mu mujyi wa Muhanga, zizafasha abagenzi kuzajya babona aho biherera hatabangamiye ibikorwa by’isuku.
Muri zo hari inyubako ya gare iri hafi yo kuzura hakaziyongeraho n’inyubako y’isoko rinini abikorera bagiye gutangira kubaka.
Biziyaremye asoza avuga ko byaba byiza ari uko abantu ku giti cyabo bubatse ubwiherero bakunganira izi nyubako ziri kubakwa zizaba zirimo ubwiherero rusange, ndetse bakazabibonamo inyungu ku baturage bazikoresha.
Mukantwari Alvéra wo mu murenge wa Kagano mu karere ka Nyamasheke, ukorera imirimo y’ubudozi n’ububoshyi bw’imyenda n’imitako kuri site ya Rwesero ho mu karere ka Nyarugenge mu mujyi wa Kigali (...)
Bamwe mu bahinzi b’ibirayi mu murenge wa Bugeshi mu karere ka Rubavu, bavuga ko bahangayikishijwe n’ikibazo cy’isoko ry’umusaruro w’ibirayi ridahagije, kandi bejeje byinshi cyane. Aba bahinzi bavuga (...)
Ikigo cy’Igihugu gishinzwe kugenzura imikorere y’inzego zimwe z’imirimo ifitiye igihugu akamaro, RURA cyatangaje ibiciro bishya by’ibikomoka kuri peteroli biratangira kubahirizwa kuri uyu wa 4 (...)
Abatuye mu mirenge hafi ya yose igize ikibaya cya Bugarama bakomeje kuvuga ko izamuka ry’ibiciro by’ibiribwa rikabije, ndetse ubu rikaba rituma bamwe batabasha guhaha. Abaganiriye n’Imvaho Nshya (...)
Kayitesi Sophia, umuturage utuye mu mujyi wa Kigali ku Kicukiro, yabashije kwiteza imbere ahereye ku mafaranga y’u Rwanda 29,000 none ubu ageze ku rwego rwo kubaka mu mujyi wa Kigali inzu ijyanye (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Lil G yaririmbye umwe mu bakobwa 90 amaze gukundana na bo (Video)
Umuraperi Karangwa Lionel [Lil G] ahamya ko ibikubiye mu ndirimbo ‘Ese Ujya Unkumbura’ ari inkuru mpamo ku rukundo rwe n’umwe mu bakobwa 90 amaze gukundana na bo.
Uyu muhanzi w’imyaka 20, avuga ko amaze kwisuzuma akareba imibereho ye, icyerekezo afite n’ibyo agamije kugeraho yahisemo gushyira iby’urukundo ku ruhande agakataza mu nzira ye yo kwiteza imbere.
Avuga ko yabonye isomo rikomeye mu bakobwa yatandukanye na bo bose ngo kuko abataramuteye agahinda yabasigiye ibikomere by’umutima.
Ati “Iyi ni indirimbo nayiririmbiye uwo twakundanaga, ni true story [inkuru mpamo] ariko mu kuyiririmba nashakaga no gutambutsa ubutumwa ku bakundana bagatandukana. Nderekana ko atari byiza kuko bisiga igikomere ku mitima yabo bombi.”
Arongera ati “Abo natandukanye na bo bose abo ntababaje barambabaje, abenshi hagati yacu usanga hari umwuka mubi kandi bidakwiye. Biba byiza nk’uko musezerana gukundana iyo mubikurikije nta guhemukirana. Bitanga amahoro.”
Muri aba bakobwa bose yakundanye na bo uwitwa Diane Umutoni yemera ko yamuteye inda babyarana umwana bise ‘Laella’
‘Ese Ujya Unkumbura’ yayitiriye album ya Kabiri aherutse gushyira hanze. Ati “Ku bwanjye ni nayo mpamvu nayitiriye album yanjye kuko nayiririmbye imvuye ku mutima. Inyibutsa byinshi nanyuzemo.”
SRC: IGIHE


text:
Iyi gahunda ifasha abanyenganda kubona byihuse abakozi bakeneye bahugukiwe mu bijyanye n’ibyo uruganda rugiye gukora, hagamijwe guteza imbere Made in Rwanda no guhanga imirimo mishya.
Byatangajwe na Gasana Jérôme umuyobozi mukuru wa WDA, ubwo we n’abandi bayobozi bakuru b’igihugu basuraga bimwe mu bikorwa Kora Wigire yateye inkunga, kuri uyu wa 25 Ukwakira 2016.
Hamwe mu hasuwe ni uruganda rwa C&H Garment rukora imyenda, ngo rukaba rwitegura kugira abakozi bagera kuri 900, bahuguwe muri iyi gahunda nk’uko Gasana abivuga.
Yagize ati “Twumvikanye na C&H ku bakozi ikeneye, duhita duhugura 300 mu gihe cy’amezi atandatu, bahita babona akazi. Ubu hari abandi 600 bagiye kurangiza amahugurwa kandi na bo bazahita bahabwa akazi muri uru ruganda.
Ibi bifasha urubyiruko nyarwanda kubona umurimo kandi bikanarushaho guteza imbere ibikorerwa mu Rwanda. (Made in Rwanda)”.
Avuga ko WDA igira uruhare runini mu gushaka no kwishyura abarimu batanga aya mahugurwa ndetse no kubabonera ibikoresho bikenerwa.
Uwiduhaye Diane umaze umwaka muri C&H, avuga ko ubumenyi afite mu kudoda bwatuma yibeshaho n’ubwo yaba atakiri muri uru ruganda.
Ati “Ndamutse mvuye hano nabasha kujya hanze nkikorera kuko nungukiye byinshi hano birimo kudodesha imashini zitamenyerewe hanze. Nshobora no kubona akazi mu rundi ruganda cyane ko batwemereye kuduha impamyabushobozi zemeza icyo umuntu yize.
Minisitiri w’Umurimo n’abakozi ba Leta Uwizeye Judith, avuga ko iyi gahunda ya Kora Wigire igenda igera ku musaruro mwiza, ahereye ku mikorere y’udukiriro.
Ati “Nk’urugero twasuye agakiriro ka Gahanga kakira abantu benshi bakora imirimo inyuranye kandi kakanakira abashaka kwiga imyuga, ari bo bazavamo abatanga imirimo mu gihe kiri imbere”.
Nyuma yo gusura C&H n’agakiriro ka Gahanga muri Kicukiro, hasuwe ibindi bikorwa bitandukanye birimo ahakorwa umuhanda w’amabuye atandukanye n’ayarasanzwe akoreshwa.
Abatunganya aya mabuye n’abayubaka bakaba barahuguwe muri gahunda ya Kora wigire, bagahamya ko uyu mwuga uzabageza kuri byinshi.
Gahunda yo gusura ibikorwa biri muri gahunda ya NEP Kora Wigire izakomereza mu turere tunyuranye tw’igihugu, ikazasozwa ku ya 21 Ugushyingo 2016.


text:
Mugore dore ibice by’umugabo wakoraho ukamuryohereza cyane mu gihe cy’imibonano mpuzabitsina
Ubushakashatsi butandukanye bwagiye bukorwa bwagiye bugaragaza ko umubiri ufite ibice bimwe na bimwe bifite ibyiyumviro kurusha ibindi ku buryo iyo ugerageje kubikorakora mu gihe cy’ imibonano mpuzabitsina nta kabuza uwo muyikorana arakwirahira kandi akanyanyurwa.
Dore aho ushobora gukorakora umugabo akanyurwa mugihe atera akabariro:
1. Gukorakora agice cyo ku mutwe w’igitsina gabo
2. Gusoma ku munwa
3. Amabya (Testicules)
4. Ku matako imbere
5. Ahagana inyuma mu ntugu .
6. Gukorakora ku matwi